Slučaj Milana Radoičića u pravnom vakuumu zbog nerešenih odnosa Beograda i Prištine | Insajder\nPotpredsednik Srpske liste Milan Radoičić, protiv koga kosovsko tužilaštvo vodi istragu za umešanost u ubistvo Olivera Ivanovića, organizovani kriminal i trgovinu narkoticima, i koji bi bio uhapšen ako ode na Kosovo, u centralnoj Srbiji je prošao poligrafsko testiranje i kreće se potpuno slobodno. Ovo je moguće jer istražni i pravosudni organi Srbije i Kosova praktično ne sarađuju, niti imaju mehanizme koji bi im omogućili direktnu saradnju. Slučaj Milana Radoićića je slikovit primer pravnog vakuuma koji postoji već godinama i zbog kojeg je moguće da ista osoba na teritoriji Srbije bude osuđena za krivična dela, a na Kosovu slobodan i čak ugledan građan, i obrnuto.\nIstovremeno, Tužilaštvo za organizovani kriminal Srbije još od 25. januara ne odgovara na pitanja Insajdera da li je kosovsko specijalno tužilaštvo dostavilo dokaze na osnovu kojih tereti Radoičića.\nOdgovori na pitanja da li srpske institucije sarađuju s kosovskim u ovom slučaju i da li su od kosovskog tužilaštva zatraženi dokazi na osnovu kojih se Radoičić sumnjiči važni su jer se navodi tužioca protiv Radoičića predstavljaju kao napad na srpski narod i Srpsku listu na Kosovu, a ne kao sumnje koje je neophodno ispitati jer se dovode u vezu sa ubistvom Olivera Ivanovića.\nProfesor Bogoljub Milosavljević: Nema pravnog puta za ovu situaciju\nProfesor Pravnog fakulteta Union Bogoljub Milosavljević za Insajder kaže da je ovakva situacija po pitanju istrage protiv Milana Radoičića posledica neuređenog pravnog sistema, i da ona ne može biti prevaziđena pravnim putem.\nOn je naveo primer osoba koje iz Srbije beže na područje Kosova da ne bi bili uhapšeni ili da ne bi izdržavali kaznu za krivično delo za koje su osuđeni.\n„Na poligrafu utvrđeno da Radoičić nije počinilac zločina“\nKrajem prošle godine tužilac Sile Hodža je naveo da policija Kosova, u saradnji sa Specijalnim tužilaštvom, radi na utvrđivanju uloge Radoičića u slučaju ubistva Ivanovića, ali da zbog istražne faze u kojoj se nalazi slučaj Tužilaštvo ne može da objavi dokaze o umešanosti Radoičića u ubistvo nekadašnjeg lidera Građanske inicijative „Srbija, demokratija, pravda“. Isti tužilac je pre nekoliko dana izjavio za Insajder da, osim što je Radoičić osumnjičen za umešanost u ubistvo Ivanovića, protiv njega je podneta i krivična prijava za organizovani kriminal i trgovinu narkoticima.\nNedugo nakon što je kosovska policija u novembru prošle godine pokušala da uhapsi Radoičića zbog sumnji u uključenost u ubistvo Olivera Ivanovića i nakon što je označeno da je on u bekstvu, pojavile su se informacije da je Radoičić saslušan u srpskoj policiji na zahtev srpskog tužilaštva.\nKako srpske institucije gledaju na nove sumnje kosovskih organa u vezi s organizovanim kriminalom i trgovinom narkoticima može se naslutiti takođe iz izjave Marka Đurića, koji je rekao da Prištini ništa ne veruje dok ne vidi, kako je rekao, „debele, konkretne i međunarodno potvrđene dokaze“.\nKosovski tužilac Sile Hodža je, inače, za Insajder rekao i da je prilikom pretresa Radoičićevog stana pronađeno 75 grama kokaina.\nJoš jedno sporenje između kosovskih i srpskih instituicija tiče se mesta gde bi Radoičić mogao da bude saslušan. Radoičićev advokat Živojin Jokanović je za Insajder ranije rekao da je kosovskom tužilaštvu zatražio da njegovog klijenta saslušaju u centralnoj Srbiji, a tužilac je naveo nedavno da Radoičić može da bude saslušan samo na teritoriji Kosova. Zahtev Radoičićevog advokata je praktično neizvodljiv jer kosovski tužilac nema nadležnosti na teritoriji centralne Srbije, pa ga tu ne može ni ispitati.\nTakođe samo na teritoriji Kosova Radoičić može biti uhapšen, ranije je naveo tužilac.\nTako je slučaj Milana Radoičića postao primer pravnog vakuuma zbog nerešenih odnosa Beograda i Prištine, a ovaj slučaj se koristi i za političko obračunavanje Beograda i Prištine. U međuvremenu, Radoičić se u par navrata pojavio u javnosti u Beogradu, na sastancima predstavnika Srpske liste i srpskih vlasti, ali pre nego što je za njim raspisana poternica.\nHapšenja nakon zaoštravanja odnosa Beograda i Prištine\nPodsetimo, nakon zaoštravanja odnosa Beograda i Prištine, policija je u novembru prošle godine pokušala hapšenje Radoičića u severnom delu Kosovske Mitrovice, ali ga nije pronašla u njegovom stanu.\nTada su u akciji specijalnih policijskih snaga ROSU uhapšeni pripadnici KPS Nedeljko Spasojević i Dragiša Marković, kao i Marko Rošić.\nPotom su predsednik Srbije Aleksandar Vučić i direktor kancelarije za KiM Marko Đurić javno tvrdili da je Radoičić prošao poligraf i da nema nikakve veze sa ubistvom Ivanovića. Radoičić se već 29. novembra zajedno sa predstavnicima Srpske liste sastao ponovo sa predsednikom Vučićem. Na javnom servisu predsednik Srbije tvrdio je i da je Radoičić saslušan neformalno i na Kosovu još 21. februara, ali da je Priština to krila.\nZa Zvonka Veselinovića, biznismena sa severa Kosova, javnost je prvi put čula tokom 2011, kada je predstavljen kao jedan od najvećih heroja "odbrane" Srba na Kosovu.\nDok su tada lokalni Srbi mesecima na barikadama sprečavali otcepljenje Kosova od Srbije, a Zvonka Veselinovića predstavnici svih stranaka nazivali herojem, njegove mašine, bageri i kamioni prokopavali su nove, alternativne puteve na administrativnoj liniji sa Kosovom. Ovi putevi su, prema istraživanju Insajdera, godinama služili za šverc robe između Srbije i Kosova.\nKada je Veselinović uhapšen krajem 2011, u prvom trenutku nije bilo jasno da li je uhapšen po zahtevu KFOR-a zbog organizovanja barikada ili zbog zloupotreba za koje ga tereti Srbija. Ispostavilo se da se radi o optužnici za prisvajanje kamiona Hipo lizinga. U decembru 2012. je pušten je da se brani sa slobode.\nZvonko Veselinović i Milan Radoičić, inače prijatelji, imali su zajedničke poslove. To najbolje pokazuje optužnica kojom su obojica bili optuženi za prisvajanje 32 kamiona Hipo Alpe Adria\nRadoičić je, inače, bio optužen i da je 2003. učestvovao u otmici makedonskog biznismena, ali je oslobođen svih optužbi nakon što je oteti biznismen, osam godina kasnije, promenio iskaz. Radoičić je zbog falsifikovanja dokumenata osuđen uslovnom kaznom zatvora.\nOptužnica je podignuta pred Specijalnim sudom u Beogradu 2011, a vremenski se podudarala sa odlukom Beograda da počne dijalog sa Prištinom i pozivom Srbima sa severa Kosova da uklone barikade. Obojica su pravosnažno oslobođeni optužbi 2016.\nVeselinoviću i Radoičiću sudilo se i da su u periodu od juna 2011. do juna sledeće godine učestvovali u nelegalnim iskopavanjima šljunka na Koridoru 10 tako što su obezbedili sredstva za početak tih radova, mehanizaciju za iskopavanja i kamione za prevoz iskopanog materijala.\nU prvom postupku koji se protiv njih vodio pred istim sudom u Pirotu za to delo, u februaru 2017. godine sva četvorica optuženih su oslobođeni. Međutim, nakon toga, Apelacioni sud u Nišu je naložio ponavljanje postupka.\nNa ponovljenom suđenju pred Višim sudom u Pirotu Zvonko Veselinović osuđen je na dve godine zatvora zbog zloupotrebe položaja odgovornog lica, dok je Milan Radoičić oslobođen krivične odgovornosti.\nO poslovima Veselinovića na Kosovu Insajder se bavio u serijalu „Patriotska pljačka“ koji je na Televiziji B92 emitovan 2012. godine.


OpenStreetMap menja licencu – neki podaci za Srbiju će biti pobrisani! – Peđa Supurović, beležnica\nOpenStreetMap ne može da ih kontaktira, pretpostavljam zbog zastarelih imejl adresa (ima ljudi je na OSM sa .yu adresama koje više ne postoje – hvala RNIDS-u). Oni verovatno i ne znaju za promenu licence jer ne mogu da dobiju obaveštenja.\nAko slučajno znate ove ljude, molim vas obavestite ih. Šteta bi bilo da se podaci izgube samo zato što su imejl adrese zastarele i ovi ljudi ne znaju da treba da ažuriraju svoju saglasnost sa novom licencom.\nTagged OpenStreetMap, karte, kartografija, licenca, mapa, mape, crtanje karata\nPrevious Previous post: Sjajna prilika za otimanje od političkih partija\nNext Next post: Topli obrok 140 dinara MESEČNO?!?!?\nOstavite odgovor na dakics Odustani od odgovora\nPopunite izraz tako da bude tačan: * pet − = 3


Estonija pozvala EU da uvede sankcije Rusiji zbog „agresivne spoljne politike“ - Sputnjik Srbija\nKako je saopštila pres-služba najvišeg zakonodavnog organa u Estoniji, parlament je usvojio saopštenje u odbranu građanskih sloboda u Rusiji, a za njega su glasala 62 poslanika, protiv je bilo troje i jedan uzdržan od ukupno 101 poslanika.\n„Evropska unija treba konstruktivno da radi sa svojim najvećim partnerima – SAD, Velikom Britanijom i drugim zapadnim zemljama kako bi zajedno razradili efikasnu politiku sankcija koja će primorati Rusiju da odustane od agresivne spoljne politike prema svojim susedima i koja će je naterati da izvršava međunarodne obaveze prema drugim državama, ali i svojim građanima“, navodi se u dokumentu.\nEstonski poslanici takođe su pozvali na oslobađanje svih lica koja su uhapšena na protestima u Rusiji i „političke zatvorenike“, među kojima i Alekseja Navaljnog.\nPovodom ove vesti oglasio se šef Međunarodnog komiteta Saveta federacije Rusije Konstantin Kosačov na Fejsbuku, rekavši da bi estonski parlament i njemu slični trebalo da shvate da „efikasna politika sankcija“, zaobilazeći UN, i jeste agresivna spoljna politika u čistom obliku.\nEvropski sud za ljudska prava odbacio je navode da Navaljnog krivično gone isključivo zbog političke aktivnosti.\nnavaljni, Rusija, sankcije, EU, Estonija


Pfreundt pokretne vage | Recon - recycling & construction\nPfreundt pokretne vage\nNemačka kompanija PFREUNDT GmbH razvija, unapređuje i proizvodi mobilne dinamičke vage opremljene najsavremenijim programima i sistemima za prenos podataka. Jednostavnost i praktičnost upotrebe od strane krajnjih korisnika nudi široku primenu sa maksimalnom pouzdanošću u svim granama industrije. Kompanija postoji od 1979. godine i zahvaljujući dugoj istoriji prodaje vrhunskih proizvoda, postala je lider na tržištu.\nProizvodi PFREUNDT su vrhunskog kvaliteta, a konstantni razvoj omogućava im da ispune i postignu potrebne zahteve tržišta i postojećih zakona i normi, ali da i zadovolje zahteve kupaca širom sveta.\nServisna mreža garantuje brzu, pouzdanu i ekonomičnu uslugu klijentima. Kvalitet PFREUNDT proizvoda garantuje i standard DIN EN ISO 9001 koji je implementiran u sistem upravljanja.\nU svim granama industrije najveći troškovi su uzrokovani transportom, manipulacijom i logistikom robe.\nU rudarstvu, eksploataciji kamena i ruda, na primer, troškovi transporta uzrokuju čak do 50% svih troškova proizvodnje. Kako bi se ovi troškovi smanjili, najpre se količine materijala i vreme transporta moraju pratiti, beležiti i obrađivati. Pokretni sistemi za merenje upravo iz tog razloga predstavljaju najjednostavnije rešenje.\nZa razliku od stacionarnih vaga, u ovom slučaju se težina određuje tokom samog utovora sa pokretnom vagom koja je instalirana na samoj utovarnoj mašini ili alatu (na primer utovarivači, grajferi, viljuškari i sl.)\nNa ovaj način se izbegava mogućnost pretovara, eliminiše se potreba za kamionskom (mosnom) vagom i optimizira se korišćenje vozila praćeno smanjenjem potrošnje goriva i direktnom uštedom.\nPored ove primene, moguća je ugradnja vage i na transportna vozila (damper kamioni, kamioni smećari i sl.), ali i na transportne trake svih vrsta trakastih transportera, pokretnih drobilica i sl. U ovom slučaju se sa maksimalnom tačnošću dobijaju vrednosti količine protoka materijala u jedinici vremena kao i ukupne količine materijala na kraju određenog vremenskog perioda u skladu sa potrebama korisnika (na kraju smene, dana, nedelje itd.)\nU slučaju potrebe, sa nadogradnjom postojećih programa, mogu se dodatno meriti vremena tansporta, utovara, čekanja transportnih vozila; može se omogućiti prenos podataka putem USB-a, Wi-Fi-a, ali se ugradnjom printera sve to može vrlo brzo i jednostavno odštampati u obliku otpremnice materijala.\nPrednosti merenja težine u toku procesa utovara kamiona ili vagona:\n• Izbegava se pretovar\n• Optimizacija procesa, nema gubitaka kapaciteta utovara\n• Put do stacionarne vage više nije potreban\n• Nema gubitaka materijala i vremena\n• Nema dodatnih troškova osoblja


Ruski avioni pogodili više od 200 objekata u Siriji – NovostiDana.rs\nAvioni ruskih snaga izveli su 59 borbenih naleta na više od 200 objekata terorista u sedam sirijskih provincija u protekla 24 sata\nOn je dodao da su ruski avioni u Siriji izveli udare i pogodili objekte u provincijama Alep, Idlib, Latakija, Hama, Homs, Haseke i Raka, prenosi Sputnjik.\nMOSKVA – Avioni ruskih snaga izveli su 59 borbenih naleta na više od 200 objekata terorista u sedam sirijskih provincija u protekla 24 sata, saopštio je zvanični predstavnik Ministarstva odbrane Rusije Igor Konošenkov.\nRuski avioni su likvidirali 320 militanata i više od 30 jedinica tehnike terorista, uključujući tenkove, rekao je ruski zvanični predstavnik.\nSamo za protekla 24 časa likvidirano je više od 320 militanata i više oklopnih i drugih vozila, rekao je ruski general.\nPo njegovim rečima, „teroristi nastavljaju da trpe gubitke ljudstva i tehnike“.\nRuski avioni su uništili i konvoj sa cisternama goriva i oko stotinu pumpi koje koriste teroristi.\n„U cilju potkopavanja izvora prihoda terorista za poslednja 24 časa ruski bombarderi Su-34 uništili su u rejonu naselja Dejr el Zor 94 pumpe“, rekao je Konašenkov.\nRuska avijacija je uništila bazu terorista DAEŠ-a u provinciji Homs i likvidirala grupu terorista u provinciji Alepo, nakon dobijanja podataka od sirijske opozicije i veliku bazu DAEŠ-a u provinciji Idlib, saopštio je zvanični predstavnik Ministarstva odbrane.\nKonašenkov je dodao da je Su-24 izveo napad na grupu terorista i tehniku DAEŠ-a u provinciji Alep. Podaci sa radara su potvrdili da je poginulo najmanje 10 militanata.\nRusko Ministarstvo odbrane navodi da su transparentne informacije o akcijama vazduhoplovne snage u Siriji. Publikacije u stranoj štampi o neselektivnim napadima ruskih borbenih aviona nisu pouzdane, rekao je portparol Ministarstvo odbrane Igor Konašenkov u sredu, prenosi Sputnjik.\n„Od danas, mi smo jedina vojska na svetu koja prikazuje u detalje, čak i kako se i koje tačno rusko precizno oružje koristi da napadne mete terorista iz aviona i brodova. U međuvremenu, informacije o rezultatima antiterorističke koalicije dolaze, u najboljem slučaju, od nekoliko zvaničnih predstavnika“, rekao je novinarima Konašenkov u Latakiji.


Predhodnih nekoliko dana je kompletno očišćeno groblje u mesnim zajednicama Ljubeselo i Šume.\nGroblje u Ljubeselu je najveće seosko groblje u opštini Topola. Radove na seoskim grobljima održava preduzeće Assa ecco i koje je o tome sa opštinom sklopilo ugovor 2019 godine.\n“Pošto je Assa ecco firma koja radi i iznošenje smeća sa seoskog područja, smatrali smo da oni najoptimalnije mogu to raditi jer su već prisutni u svakom selu. Postupak je sledeći, komunalni inspektor najpre naloži čišćenje a zatim napravi zapisnik o izvršenom uredjenju mesnog groblja i ako je posao korektno uradjen on se plaća izvodjaču, ali ako radovi nisu dobro izvedeni, sve se ponavlja dok inspektor Stanica Blagojević ne kaže da je uradjeno u skladu sa ugovorom”, kaže Jovanović i dodaje da može da se desi da se ne uradi sve kako treba, primer je seosko groblje u Maskaru kada su izvodjači pri paljenju posečenog rastinja napravili štetu na groblju, te su se upravo zbog toga ponovo vratili u Maskar i sve ispravili i očistili svaki spomenik posebno i rastinje pažljivo uklonili.\n“Cilj nam je samo da upristojimo seoska groblja o kojima često niko nije vodio računa a verujem da je i njihov izgled ogledalo rada opštine.\nIz budžeta opštine Topola isplaćeno je za održavanje seoskih grobalja tačno 604.000 dinara do današnjeg dana. Do danas su bar jednom očišćena 44 seoska groblja, a u selu Maskar, Žabari i Šume po dva puta. Pošto je na prethodnoj sednici skupštine rečeno da je za to plaćeno 6 miliona dinara, zbog javnosti da se zna tačna cifra”, rekao je za naš portal Jovanović.


NAČELA EKONOMSKE BEZBEDNOSTI\nPolitika ekonomske bezbednosti se oblikuje pod dejstvom različitih faktora, zato se u procesu ostvarenja tih ciljeva bezbednosti moraju primeniti određena rukovodna načela. Primena načela ekonomske bezbednosti treba da omoguće da država u celini ali i njen sistem bezbednosti budu stabilni, što podrazumeva da isti ne unose poremećaje u njenim privrednim procesima. Načela o ekonomskoj bezbednosti ne treba da budu postavljena apstraktno, izvan datog društvenog, ekonomskog, političkog, bezbednosnog, pravnog i socijalnog ambijenta. Njihovu sadržinu bezbednosna teorija uobličava uzimajući u obzir prilike koje vladaju u datom društvu. Politiku nacionalne bezbednosti treba koncipirati tako da se celina postavljenih zahteva u načelima ekonomske bezbednosti što potpunije ostvari, ali se mora imati u vidu da do određenih odstupanja mora doći. Osnovni problem pri tome je jedinstvena, stalna i ujednačena, ničim sputavana primena ovih načela istovremeno.\nBEZBEDNOSNO-PRAVNI ASPEKTI NASILJA U PORODICI\nDanašnje vreme u bezbednosnom smislu karakteriše destrukcija širokih razmera i intenziteta u skoro svim delovima društva. Porodica, definisana kao osnovna ćelija svakog društva često je ugrožena i događanjima unutar nje gde se odigravaju, dugo skrivana iživljavanja nasilnika nad slabijim, potčinjenim članovima porodice. Crne hronike su sve češće popunjene naslovima o strašnoj sudbini žrtava nasilja u porodici. Nasilje u porodici, pogotovo njegov bezbednosni aspekt po žrtve, društvo i sam sistem bezbednosti nisu dovoljno istraženi. Uglavnom se istraživao krivični, kriminološki, sociološki i pravni aspekt, dok je bezbednosni bio zapostavljen zbog „tamne brojke“ kriminaliteta. Prva asocijacija kod običnih građana kada se kaže nasilje u porodici jeste udaranje, premlaćivanje, ubistvo, nanošenje bilo kakvog fizičkog bola. O drugim vrstama nasilja (seksualnom, psihičkom, ekonomskom i duhovnom) manje se govorilo. Svi oni pojedinačno ali i sinergijski imaju širok dijapazon uticaja na pojedinca, društvo, državu pa i međunarodnu zajednicu.\nU ovom radu prezentovan je bezbednosni aspekt nasilja u porodici kako po ličnost, društvo tako i sam sistem bezbednosti. Takođe, dat je prikaz međunarodnih i nacionalnih pozitivnopravnih izvora koji uređuju borbu protiv nasilja u porodici. Republika Srbija kao potpisnica brojnih međunarodnih konvencija iz ove oblasti, preuzela je na sebe obavezu donošenja nacionalnih pravnih akata kojima će urediti zaštitu od nasilja u porodici, a poslednji među njima je i Zakon o sprečavanju nasilja u porodici koji je počeo da se primenjuje 1. juna 2017. godine.


Вучић: Нигде не пише да се ЗСО формира по косовским законима - Нови Стандард\n11.04.2018. 10:30 17.07.2020.\n,,Mi nismo u Briselu jer smo saglasni sa postojanjem kosovske države, kosovske nezavisnosti, već upravo suprotno“\nPredsednik Srbije Aleksandar Vučić rekao je za RTS da je bilo divno biti danas u Trebinju, gde je Srbija uradila mnogo u poslednje vreme i da je to podstrek za teške dane koji predstoje. Poručio je da je 100 puta rekao u Briselu da će ZSO biti formirana u skladu sa Briselskim sporazumom i da je iznenađen izjavom iz Brisela da EU podržava formiranje ZSO po kosovskim zakonima. Nada se otvorenim razgovorima sa kancelarkom Angelom Merkel i poručuje da će se boriti za Srbiju svim srcem i snagom.\nAleksandar Vučić je u intervjuu za RTS rekao da je bio presrećan i ponosan što je danas u Trebinju predstavljao Srbiju.\n„Prosto, to smo mogli da uradimo posle teških reformi i da više pažnje kroz konkretne projekte obratimo na položaj našeg naroda. Kroz izgradnju vrtića ovde u najvećem naselju Gorica, pomognemo taj duhovni centar u Mrkonjićima, rodno mesto Svetog Vasilija Ostroškog, da ljudi tu dolaze da to postane kulturni i turistički centar, ne samo religiozni“, naveo je Vučić.\nIstakao je da je dogovorena pomoć za druge značajne infrastrukturne projekte.\n„Da pomognemo izgradnju, rekonstrukciju i renoviranje starog grada ovde u Trebinju, dakle mnogo stvari. Trebinje je, ljudi znaju, jedan od najlepših, neki kažu i najlepši srpski grad. U svakom slučaju, mislim da su ljudi osetili nešto što je konkretno, nešto što nisu mitovi, nešto što nije priča o nečemu od pre 100, 200 ili 600 godina, nego o nečemu što jeste budućnost“, poručio je predsednik Srbije.\nDodaje da je zbog toga veoma zadovoljan i da je bilo divno biti u Trebinju i gledati decu i mlade ljude.\n„U ovom poslu retki su trenuci istinske radosti, a ovo je bio jedan od najlepših momenata od kada sam i predsednik Vlade i predsednik Srbije. Mislim da bi svaki čovek u Srbiji bio veoma ponosan“, rekao je Vučić.\nODLIČAN POSAO ZA SRBIJU U MOSTARU\nGovoreći o Međunarodnom sajmu privrede u Mostaru, gde je Srbija zemlja partner, rekao je da je odličan posao urađen za Srbiju.\n„I zahvalan sam, pre svega, Hrvatima koji žive u Mostaru, jer u njihovom delu se održava sajam, kad kažem u njihovom delu to je uslovno govoreći, ali i Bošnjacima na drugoj strani Neretve. Niko nije uništavao naše bilborde na kojima piše ‘Srbija, zemlja partner, zbog budućnosti koja nas spaja’. Tu je bila svuda prisutna Srbija, dakle od njihovih televizija, novina do umetničkih večeri večeras u centru ‘Stipan Kosača'“, istakao je predsednik Srbije.\nUkazao je da je Srbija svuda pokazala zavidnu organizaciju i čestitao Privrednoj komori Srbije, Vladi, premijerki Ani Brnabić, ministrima Rasimu Ljajiću i Branislavu Nedimoviću, kao i svima koji su učestvovali.\n„Zaista smo, čini mi se, ugled Srbije podigli na značajno viši nivo i mislim da su ljudi razumeli naše poruke da, onoliko koliko mi poštujemo Mostar, koliko poštujemo BiH, da želimo da oni dođu u Srbiju, da je vide, da zavole i Beograd, Niš, Kragujevac, Novi Sad i sve naše gradove i da vide da će ih ljudi dočekati kao iskrene prijatelje“, rekao je Vučić.\n,,IZJAVU O ZSO RAZMOTRITI HLADNE GLAVE“\nKomentarišući izjavu portparolke visoke predstavnice EU Maje Kocijančič da EU podržava formiranje ZSO po kosovskim zakonima, Aleksandar Vučić je rekao: „To znači da će morati da nam pokažu gde to piše.“\n„Iznenađen sam takvom izjavom jer sam im 100 puta rekao u Briselu da će ZSO biti formirana u skladu sa Briselskim sporazumom, principima i implementacionim planom i samo u skladu sa tim. Mi nismo u Briselu jer smo saglasni sa postojanjem kosovske države, kosovske nezavisnosti, već upravo suprotno. Mi smo tu da bismo pregovarali o svemu onome oko čega se ne slažemo“, dodao je predsednik.\n„Ali dobro, ja mislim da treba hladne glave sve to da razmotrimo. Nisam vam slučajno rekao, pogledajte, ljudi, svet kao da grabi ka velikom sukobu. Samo hoćemo da sebe sačuvamo u svemu tome“, naveo je Vučić.\nKaže da se sa Vilijem Vimerom u malo čemu slaže, ali da je negde bilo istine, ne sasvim, kada je govorio o položaju Srbije, o pogrešnom vremenu.\n„Mi mislimo na najlepšem mestu, on misli na pogrešnom mestu, ali možda je pogrešno vreme gde smo i kako postavljeni“, rekao je Vučić.\nPoručio je da će se Srbija boriti.\n„Neka oni govore svoje. Mi imamo papire, ugovore i Briselski sporazum, u kojem to ne piše. Ja znam napamet Briselski sporazum. Ljudi u Srbiji imaju zavereničke teorije pa izmišljaju šta piše. Pozivam ih sve da pročitaju šta piše, imate na sajtu Vlade, mislim i na sajtu predsednika, na sajtu Kancelarije za KiM“, kaže predsednik.\nDodaje da, ako to javno govore, onda „možete da mislite sa čim se sve mi suočavamo“.\n,,U TAČIJEVOJ IZJAVI NISU PUŠKE BILE NAJOPASNIJE“\nKada je reč o izjavi Hašima Tačija, Vučić je rekao da čak ni naši mediji i političari nisu razumeli šta je bilo najopasnije od onoga što je izgovorio.\n„Dakle, vi nama otkrivate 20 godina kasnije da je sve bio plan, da ste tada želeli dve zemlje albanskog naroda, pošto su Srbi tu valjda nekakva greška u postojanju i da je treba ukloniti na neki način i da niko iz Evrope i sveta nije reagovao“, dodao je predsednik.\n„Onda stanete i pitate se da li je to uopšte moguće. Onda stanete i kažete sebi – možda nije loše da to ljudi u Srbiji vide, da znaju sa čime se suočavamo, da znaju šta je to što je njihova politika prema Srbiji“, rekao je predsednik.\nSmatra da je izjava Maje Kocijančič samo u tom smislu dobra, što pokazuje Srbiji na jasan način kakvi su pregovori u Briselu, koliko je teško, sa čim se predstavnici Beograda suočavaju i kakav je njihov pogled.\n„Dakle, oni nedvosmisleno žele nezavisnost Kosova, to nam je sada sasvim jasno, nama ostaje da vidimo šta je to što mi želimo sa sobom, kako želimo, a čini mi se da nam je posle svega ovoga potpuno jasno, ne uvek šta mi moramo da radimo jer nekad morate da radite i nešto što ne volite, ali nam je bar dovoljno jasno ko nam jeste prijetelj, a koga baš ne možemo takvim imenom da nazovemo“, poručio je Vučić.\n,,NADAM SE OTVORENIM RAZGOVORIMA SA MERKELOVOM“\n„Nadam se otvorenim razgovorima i da ću imati šansu, a imaću, pošto znam da ona voli da sasluša sagovornika, da iznesem stavove Srbije. Boriću se za našu zemlju svim srcem i snagom, ali ljudi u Srbiji treba da znaju da su i njeni stavovi po pitanju KiM potpuno suprotni našim“, rekao je predsednik.\nDodao je da su to stavovi svih osim pet zemalja članica EU, pri čemu Nemačka i Francuska imaju specifičnu težinu.\n„I onda nam ostaje da mi vidimo šta ćemo i kako, ali pre nego što se sa sobom suočimo, hoću da pokušamo, uprkos tome što mnogi u Srbiji rade na tome da nam oslabe poziciju, da nas dovedu do toga da nikada ne uradimo ništa, da urade sve protiv svoje zemlje, da vidimo šta i kako ćemo dalje“, rekao je predsednik ističući: „Nisu nam laki dani, ali šta da radite, ne možete iz ove kože da izađete.“\nKaže da nekako sve što su drugi stavljali pod tepih, dođe na naplatu.\n„Tako smo se suočili sa bankrotstvom 2013. i 2014. pa smo iz toga izašli, treću godinu zaredom imamo suficit. Ne mislim da ćemo iz ovoga tako uspešno moći da se izvučemo, ali borićemo se za sopstveni narod i zemlju“, poručio je.\nVučić je istakao da je danas u Trebinju dobio mali podstrek za dane koji su teški.\n„Važno je da sačuvamo unutrašnji mir, da ne pokazujemo agresiju koju u poslednje vreme svi pokazuju. Nešto je zavladalo u svetu, regionu, Evropi, kao da se nešto čudno dešava“, naveo je predsednik.\nPrimećuje da su svi postali strašno agresivni i da je naše da budemo mirni.\n„Staloženi, trpeljivi, strpljivi, smireni, da takve poruke šaljemo i da se borimo za Srbiju, za naš narod. To ljudi znaju da ćemo raditi i daćemo sve od sebe da izvučemo najviše za Srbiju“, zaključio je Vučić.\nIzvor RTS, 11. april 2018.\nPreporučujemokosovoAleksandarvučićEUZajednica srpskih opštinazakoniZSOkosovskiMerkelMetohijaMostarpredsednikpuškesajam privrede u MostaruSrbiSrbijatači


Sjedinjene Države priznale da Afganistan "ne ide u dobrom smjeru"\nTalibanski borci čuvaju stražu na kontrolnom punktu u gradu Kunduz, sjeverni Afganistan, u ponedjeljak, 9. augusta 2021.\nKombinacija američkih vojnih sposobnosti izvan horizonta i afganistanskih snaga sigurnosti čini se da ne može parirati talibanskim borcima u Afganistanu, koji nastavljaju napadati bolje opremljene i brojnije vladine trupe u pokušaju da uspostave kontrolu nad ratom razorenom zemljom.\nAmerički zvaničnici u ponedjeljak su situaciju na terenu u Afganistanu nazvali "duboko zabrinjavajućom", ukazujući na talibansko preuzimanje pet provincijskih prestolnica u periodu od 72 sata, što nije ostalo nezapaženo u najvišim ešalonima Pentagona.\nAfganistan "očito ne ide u dobrom smjeru", priznao je novinarima sekretar za medije Pentagona John Kirby, rekavši kako američki sekretar odbrane Lloyd Austin "dijeli zabrinutost međunarodne zajednice".\n"Sekretar i dalje vjeruje da afganistanske snage imaju sposobnost, da imaju kapaciteta da naprave veliku razliku na bojnom polju", dodao je Kirby.\nMeđutim, to uvjerenje do sada nije uspjelo zaustaviti ofanzivu talibana, čiji borci nadjačavaju afganistanske snage sigurnosti.\n"Ostvareni napredak omogućio im je da zaplijene opremu i oslobode zatvorenike, što utiče na povećanje njihove vojne moći", rekao je američki zvaničnik za Glas Amerike pod uslovom anonimnosti, s obzirom na osjetljivu prirodu informacija.\nSjedinjene Države su u više navrata pokušale pojačati afganistansku sigurnost, isprva koristeći vazdušne napade za gađanje ukradene opreme i vozila, a sve više i za potiskivanje samih talibanskih boraca.\nTokom protekle sedmice, prema američkim zvaničnicima, vazdušni su se napadi koncentrirali na gađanje talibanskih snaga koje napreduju prema ključnim gradovima poput Kandahara, Herata i Lashkar Gaha, gdje su angažirali afganistanske specijalne snage u žestokim borbama.\nVećinu američke borbene moći opskrbljuju borbeni avioni AC-130 i bespilotne letjelice MQ-9 Reaper, a dodatne udare izvode bombarderi B-52 i F-18 Hornets, iako zvaničnici odbijaju reći koliko je udara izvedeno.\nKoordinacija je takođe bila varljiva, jer su svi avioni morali letjeti satima daleko, bilo iz avio baze Al Udeid u Kataru ili iz udarne grupe nosača aviona USS Ronald Reagan, koja se trenutno nalazi u Perzijskom zaljevu.\nTalibani pronalaze i druge načine za umanjivanje uticaja američkih vazdušnih snaga, uvjeravajući neke afganistanske snage da brzo pobjegnu ili da se uopšte ne bore.\nNa pitanje Glasa Amerike šta bi Sjedinjene Države mogle učiniti u takvim situacijama, Kirby je otvoreno rekao: "Ne puno".\nMeđunarodni zvaničnici za borbu protiv terorizma, pa čak i neki američki zvaničnici koji su posmatrali razvoj situacije u Afganistanu upozoravaju da kolaps afganistanskih snaga nakon povlačenja gotovo svih američkih borbenih trupa ne bi trebao čuditi.\nAfganistanske sigurnosne snage možda imaju oko 300.000 vojnika, ratno vazduhoplovstvo i američko naoružanje, ali prije povlačenja Sjedinjenih Država, kako kažu, ništa od toga nije korišteno kako bi se adekvatno suprotstavilo pripremama talibana.\n"Talibanima je dopušteno da pripreme svoje snage", rekao je za Glas Amerike međunarodni zvaničnik, govoreći pod uslovom anonimnosti, ističući slobodu kretanja koju su talibani uživali nakon potpisivanja Sporazuma iz Dohe s Washingtonom prošle godine.\nJohn Sopko, specijalni američki inspektor za obnovu Afganistana, bio je još kritičniji.\nNajviši američki vojni lideri "znali su koliko je afganistanska vojska loša", rekao je Sopko u odgovoru na pitanje Glasa Amerike tokom virtualnog razgovora sa Grupom dopisnika odbrane krajem prošlog mjeseca.\nMeđutim, u ponedjeljak je Pentagon odbranio svoje napore i stavio veliki dio odgovornosti za uspjeh talibana na afganistansku vladu i vojne zapovjednike.\n"Sigurno ćemo pružiti podršku iz vazduha kad i gdje je to izvodivo, ali to nije zamjena za vodstvo na terenu. To nije zamjena za vodstvo u Kabulu", rekao je Kirby.\n"Ovo je njihova zemlja. To su njihove vojne snage. Ovo su njihovi glavni gradovi, njihovi ljudi za odbranu", dodao je. "I zapravo će se to svesti na vodstvo koje je spremno posvetiti se tome ovdje u ovom trenutku."\nPanika u afganistanskom gradu nakon vijesti o napretku talibana\nSAD priznaju da je sigurnosna situacija u Afganistanu loša\nTalibani za dan osvojili tri grada u Afganistanu


Einhell delta brusilica TE-OS 1320 | ePonuda.com\nEinhell delta brusilica TE-OS 1320 cene\n• Kompaktna višenamenska brusilica za sve vrste materijala• Jednostavno rukovanje čak i u jednoj ruci• Poseduje sistem čičak trake za jednostavnu montažu brusnog papira• Kutija za skupljanje prašine sa ugrađenim filterom• Snaga od 130 W,.\nod 3.372,00 do 4.424,00 din\n• Kompaktna višenamenska brusilica za sve vrste materijala• Jednostavno rukovanje čak i u jednoj ruci• Poseduje sistem čičak trake za jednostavnu montažu brusnog papira• Kutija za skupljanje prašine sa ugrađenim filterom• Snaga od 130 W\nEPonuda nije internet prodavnica već Vam omogućava da brzo i lako nađete Einhell delta brusilica TE-OS 1320 po najjeftinijoj ceni. Naš cilj je da kupci budu što bolje informisani o ponudi Einhell delta brusilica TE-OS 1320 na tržištu Srbije. Vrlo lako nalazite željeni proizvod za kategoriju Vibracione brusilice cene, ne morate da lutate od sajta do sajta za Einhell Vibracione brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Einhell delta brusilica TE-OS 1320 sa PRODAVCEM. EPonuda ne može da garantuje potpunu tačnost specifikacije i slika za Einhell delta brusilica TE-OS 1320. Pre kupovine, podatke za Einhell delta brusilica TE-OS 1320 proverite na sajtu PROIZVOĐAČA.


Članovi Odbora za evropske integracije primili predsedavajućeg Odbora za odnose sa EU nemačkog Bundestaga\nČlanovi Odbora za evropske integracije razgovarali su danas u Domu Narodne skupštine sa predsedavajućim Odbora za odnose sa EU nemačkog Bundestaga Ginterom Krihbaumom (Gunther Krichbaum) o otvaranju novih pregovaračkih poglavlja sa EU i ulozi Odbora tokom definisanja pregovaračke pozicije Srbije.\nPredsednica PGP sa Nemačkom razgovarala sa predsedavajućim Odbora za odnose sa EU nemačkog Bundestaga\nPredsednica Poslaničke grupe prijateljstva sa Nemačkom Vesna Marković razgovarala je danas sa predsedavajućim Odbora za odnose sa EU nemačkog Bundestaga Ginterom Krihbaumom (Gunther Krichbaum) o unapređenju parlamentarne saradnje Narodne skupštine i Bundestaga.\nPredsednica Odbora za rad, socijalna pitanja, društvenu uključenost i smanjenje siromaštva učestvovala na Interparlamentarnoj konferenciji o Evropskoj socijalnoj povelji\nPredsednica Odbora za rad, socijalna pitanja, društvenu uključenost i smanjenje siromaštva dr Vesna Rakonjac, učestvovala je na Interparlamentarnoj konferenciji o Evropskoj socijalnoj povelji i na Torinskom forumu o socijalnim pravima u Evropi, koji su održani u Torinu u Italiji 17. i 18. marta 2016. godine u organizaciji Saveta Evrope, Donjeg doma parlamenta Italije i grada Torina.\nNarodna poslanica Stefana Miladinović učestvovala na Međunarodnom parlamentarnom forumu „Promovisanje ljudskog dostojanstva za život u zajednici“\nNa poziv Parlamenta Kraljevine Maroka, narodna poslanica i članica Odbora za ljudska i manjinska prava i ravnopravnost polova Narodne skupštine Stefana Miladinović učestvovala je 19. i 20. februara 2016. godine na međunarodnom parlamentarnom forumu pod nazivom „Promovisanje ljudskog dostojanstva za život u zajednici“. Forum je održan u Parlamentu Kraljevine Maroka, u Rabatu, a povodom Svetskog dana socijalne pravde koji se obeležava 20. februara.\n10. sastanak Globalne organizacije parlamentaraca za borbu protiv korupcije u Srbiji\nČlanovi Globalne organizacije parlamentaraca za borbu protiv korupcije u Srbiji, održali su 10. sastanak na kom su razmotrili Predloga programa rada Globalne organizacije parlamentaraca za borbu protiv korupcije (GOPAC) u Srbiji za period 2016 – 2017. godine i Izveštaj o proceni borbe protiv korupcije u 2015. godini.\nMisija OEBS-a u Srbiji nastaviće da podržava aktivnosti Ženske parlamentarne mreže\nČlanice Ženske parlamentarne mreže razgovarale su danas sa predstavnicima Misije OEBS-a u Srbiji o podršci aktivnostima ŽPM u narednom mandatu Narodne skupštine.


Španija će reagovati u slučaju američkih carina\nŠpanija u potpunosti odbacuje američke carine na niz proizvoda iz Evropske unije (EU) i mada je više za rješenje putem pregovora vršiće pritisak za snažne protivmjere ukoliko bude potvrđeno da će carine biti uvedene, saopštila je španska administracija, prenosi Rojters.\n"Ukoliko američka administracija odbije ponudu za dijalog u ime Španije i EU, španske vlasti će odmah snažno i jasno reagovati kako bi odbranile interese svojih građana i kompanija", ističe se u saopštenju.\nMadrid je izrazio volju da djeluje kao posrednik u pregovorima između evropskog bloka i SAD, ali ukoliko ne budu uspješni onda će pozvati na ponovno aktivaciju carina iz spora pred Svjetskom trgovinskom organizacijom (STO) koju je 2004. godone dobila EU, a prema kojem je njihova vrijednost veća od četiri milijarde evra.\nPrema pretpostavkama Španije, carine koje su SAD sredinom sedmice najavile na proizvode uključujući vino i sir zbog ilegalnih subvencija EU za "Erbas" obuhvatiće izvoz robe vrijedan oko milijardu evra.\nSTO je ove sedmice presudila da su neke subvencije članica EU proizvođaču aviona "Erbas" nelegalne, čime su SAD dobile pravo da reaguju uvođenjem carina na robu koja se uvozi iz evropskog bloka.\nVašington je prije dva dana objavio plan o uvođenju carina.


[terapija.net] njuz - Sutra počinje jubilarni Demofest na tvrđavi Kastel u Banjaluci!\nhome > njuz > Sutra počinje jubilarni Demofest na tvrđavi Kastel u Banjaluci!\nPored večernjeg programa, Demofest je i ove godine spremio dnevne sadržaje tokom sva tri festivalska dana. Sve aktivnosti dnevnog programa festivala biće organizovane u Kulturnom centru Banski dvor, u sklopu kojeg će publika moći da prisustvuje okruglom stolu "Žene u umjetnosti", promociji knjige Vedrane Rudan "Muškarac u grlu", a tu su i "Dinja - stand up show" sa Sandrom Silađev - Dinjom, te čak četiri izložbe. U Banskom dvoru biće upriličena i promocija albuma prvenca grupe Seine, pobjednika prethodnog Demofesta, kao i promocije već pomenutih lokalnih bendova.\npromo girl // 19/07/2017


U glavnom gradu Austrije, Beču, organizovana je nesvakidašnja multimedijalna projekcija o velikom srpskom naučniku i inovatoru Nikoli Tesli, bez čijih izuma ne bismo mogli zamisliti savremeni način života.\nU organizaciji „M:tel Austria“, najmlađu članicu Telekom Srbija grupe, mladi umetnik Dušan Jovović dočarao je sinoć život i delo Nikole Tesle kroz audio-vizuelni spektakl „Teslin vremeplov“, a fasada Tehničkog univerziteta poslužila je kao platno.\n"Velika mi je čast što je upravo u gradu poznatom po velikanima prosvetiteljstva i kulture ``Teslin vremeplov`` imao svoje premijerno prikazivanje izvan našeg regiona. Kompanija Telekom Srbija osmislila je ovaj autentičan projekat u želji da oda počast vizionaru koji je svojim genijalnim pronalascima ostavio neizbrisiv trag u društvu", istakao je generalni direktor kompanije Telekom Srbija Predrag Ćulibrk.\n"U prilog simbolici ovog okupljanja govori i činjenica da je rad velikog Tesle za vreme njegovog života bio veoma cenjen od strane njegovih bečkih kolega, a Tehnički univerzitet u Beču dodelio mu je počasni doktorat 1908. godine. Kontinuirano se zalažući za promociju nauke, želeli smo da kroz spoj savremenih tehnologija i umetnosti, podržimo inovacije i inspirišemo neke buduće naučnike, ali i da ojačamo imidž naše kompanije". naveo je Ćulibrk.\nPROČITAJTE JOŠ: Tesline ideje videlo 250.000 ljudi\nOn je istakao da Tesla nije zadužio samo Srbiju, već ceo naš region i svet, jer sada svi uživamo u blagodetima zasnovanim na njegovim patentima.\nPredsednik Privredne komore Srbije Marko Čadež apelovao je na studente Tehničkog univerziteta u Beču da dopuste da ih inspiriše ovo veče i da rade na oblikovanju naše budućnosti, kao što je to činio Tesla.\nOn je izrazio zadovoljstvo odličnim ekonomskim odnosima Austrije i Srbije, podsetivši da je u Srbiju investiralo više od 350 austrijskih preduzeća, a da danas imamo jednu veliku investiciju iz Srbije u Austriji preko "M:tel-a".\nPROČITAJTE JOŠ: Tesla na mobilnom dar celoj planeti!\nVice dekan Fakulteta za elektrotehniku i IT Tehničkog univerziteta Erih Šupita istakao je da je ime Nikole Tesle pojam za sve koji se bave ovom naukom, i da nije bio zamisliv napredak bez izuma srpskog naučnika.\nRekao je da je Tesla ostavio nasleđe koje bečki fakultet prenosi svojim studentima, dodajući da se može reći da je srpski naučnik jedan od osnivača moderne elektrotehnike.\nZahvaljujući njegovim izumima, kako je dodao, danas uživamo u mogućnostima koje pruža mobilna telefonija.\nPROČITAJTE JOŠ: ''TESLA DANI'': Putovanje kroz vreme sa genijem\nŠupita je izrazio žaljenje što Nikola Tesla nikada nije studirao na bečkom Tehničkom univerzitetu, ali je podsetio da je njemu 1908.dat počasni doktorat.\n"Tesla se na počasnom doktoratu zahvalio, kako to dolikuje čoveku koji je radio na uspostavljanju brze komunikacije, telegramom", rekao je on.\nŠupita je, ispred Tehničkog univerziteta generalnom direktoru Telekoma Srbija uručio, ovom prilikom, faksimil telegrama Nikole Tesle.\nOvaj telegram slavni naučnik je 11. marta 1908. godine poslao iz Njujorka Tehničkom univerzitetu u Beču kako bi se zahvalio na dodeljenom počasnom doktoratu.\n"Zahvaljujem na izuzetno cenjenom priznanju mojih skromnih zasluga. U nadi da će Vaša sjajna ustanova i dalje uspešno napredovati, molim Vas da prenesete pozdrave mojim saradnicima i bliskim prijateljima", napisao je Tesla u telegramu koji je do sada čuvan u Tehničkom univerzitetu u Beču.\nDirektor Telekoma Srbije Ćulibrk se zahvalio predstavniku bečkog fakulteta na "sjajnom gestu", rekavši da sa ponosom nosi Teslin telegram koji poslao u Beograd.\nPrisutni su imali priliku da uživaju u projekciji "Teslin vremeplov" koji je nedavno dobio prestižno priznanje BalCannes 2017 za najbolji regionalni projekat, a 2016. godine nagrađen je evropskom nagradom "PR Excellence Award" kao jedan od pet najboljih projekata u kategoriji "Nauka i obrazovanje".


"Partizan je u TEŠKIM TRENUCIMA stao uz svog igrača!" Vil Mozli napustio crno-bele i hitno otišao u Ameriku - Sportal\nD. N. - Vest objavljena: 21:55 - 23.05.2021\nOn se uputio u domovinu iz porodičnih razloga.\nKako se navodi u saopštenju, nakon što je saznao da mu je otac teško bolestan, centar crno-belih od kluba je zatražio dozvolu da se vrati u domovinu.\n"Partizan je u teškim trenucima stao uz svog igrača i za kratko vreme mu organizovao odlazak. Ovim putem, klub i javno želi da pruži podršku porodici Mozli", navodi se u saopštenju KK Partizan.\nDomaća košarka i ABA KK Partizan Vil Mozli


DOBOJ: Jerinić kandidat za gradonačelnika, Vulić nosilac odborničke liste (FOTO) - RTV Doboj\nAktuelni gradonačelnik Doboja Boris Jerinić na predstojećim lokalnim izborima boriće se za funkciju gradonačelnika. Njegova kandidatura za tu funkciju zvanično je objavljena nakon sjednice Gradske organizacije SNSD-a Doboj. Odborničku listu sa 36 kandidata predvodi Sanja Vulić. Prvi čovjek Gradskog organizacije SNSD-a Doboj Obren Petrović siguran je u pobjedu 15. novembra.\n-Očekujemo najbolje rezultate do sada, tako da se nadamo da će u narednom periodu biti promocija ove liste i kandidata za gradonačelnika, gdje će biti prisutni predsjednik Dodik i potpredsjednik stranke i predsjednik Republike Srpske Željka Cvijanović – izjavio je Obren Petrović, predsjednik Gradske organizacije SNSD-a Doboj.\nObren Petrović, predsjednik Gradske organizacije SNSD-a Doboj\nBoris Jerinić zahvalan je na jednoglasnoj podršci koju je dobio. Očekuje trijumfalnu pobjedu SNSD-a na predstojećim izborima.\n-Naravno, da ćemo zajedno sa koalicionim partnerima taj front proširiti i svi zajedno nastaviti sve one započete projekte u gradu Doboju, a svakako da je cilj da građanima koji su dali podršku i na prijevremenim izborima opravdamo njihovo povjerenje, odnosno da u narednom periodu napravimo savez sa našim građanima, a što ćemo svakako 15. novembra i pokazati na izborima – rekao je Boris Jerinić, kandidat Gradske organizacije SNSD-a Doboj za gradonačelnika na Lokalnim izborima 2020. godine.\nBoris Jerinić, kandidat Gradske organizacije SNSD-a Doboj za gradonačelnika na Lokalnim izborima 2020. godine.\nNosilac odborničke liste za Skupštinu trećeg grada po veličini u Srpskoj je Sanja Vulić, koja je član ove političke partije već deceniju i po. Kako je rekla velika je privilegija, čast i odgovornost predvoditi listu sa 36 kandidata.\n-Doboj je dobio jednu od rijetkih prilika koja se pruža mladim ljudima, a to je da na listi se nađu ljudi i sa iskustvom i sa znanjem, ali evo i nešto mlađi ljudi i ljudi od struke. Iskreno vjerujem da ćemo svi mi i sa energijom i sa znanjem nastaviti put koji je započela ova nova struktura, nova skupštinska većina i gradonačelnik, a to je da Doboj ide putem razvoja i prosperiteta – izjavila je Sanja Vulić, nosilac odborničke liste Gradske organizacije SNSD-a Doboj za Skupštinu grada Doboja na Lokalnim izborima 2020. godine.\nSanja Vulić, nosilac odborničke liste Gradske organizacije SNSD-a Doboj za Skupštinu grada Doboja na Lokalnim izborima 2020. godine\nSada slijede razgovori sa drugim političkim subjektima. Podršku Jeriniću već su najavili predstavnici dobojskih odbora političkih partija “Nezavisna lista Doboj”, Demokratski front i Savez za bolju budućnost BiH. Tokom neformalnih razgovara podršku njegovoj kandidaturi obećali su NDP, Ujedinjena Srpska, DNS, Demos, SPS i SDP.\nVulić: Polažem nade u dogovor svih članova zajedničke komisije (VIDEO)


09.09.2018 13:02 | Tanjug\nKadrija Veseljija je predsjednik Srbije Aleksandar Vučić svojevremeno označio kao pravog “gospodara Kosova”.\nPrema nezvaničnim informacijama, Veselji je organizovao postavljanje barikada na putevima ka selu Banje, kako bi sprečili predsjednika Vučića da posjeti tamošnju srpsku enklavu.\nVeselji je trenutno predsjednik kosovskog parlamenta i lider Demokratske partije Kosova (DPK) od kada je njegov bliski prijatelj Hašim Tači izabran za kosovskog predsjednika.\nVeselji je prije nekoliko meseci “poručio” Beogradu da se Albanci “neće zaustaviti do Niša”, ako “Srbija pokuša da se vrati” na Kosovo i Metohiju.\nPolitička metafora ili pretnja, tek, izgovorio ju je čovjek koji je nekada bio na čelu obavještajne službe ŠIK, koja je nastala i djelovala u okviru takozvane Oslobodilačke vojske Kosova (OVK), čije zločine će istraživati Specijalni sud.\nVeselji i Tači, zajedno sa aktuelnim premijerom Ramušem Haradinajem, protive se radu Specijalnog suda i pokušavaju, preko poslaničke inicijative u kosovskom parlamentu, da ukinu odluku o formiranju te pravosudne institucije, koju je donio parlament u prethodnom sazivu.\nObavještajna služba ŠIK, zvanično je ugašena 2008. godine, a ime Kadrija Veseljija kojeg je predsjednik Srbije Aleksandar Vučić, nakon jučerašnjeg ubistva srpskog političara Olivera Ivanovića, označio kao istinskog “gospodara Kosova”, spominje se uz Tačija u izvještaju Savjeta Evrope u aferi trgovine ljudskim organima, uglavnom srpskih zatvorenika, tokom rata 1989-1999. godine.\nNe malo iznenađenje je bio prvi izbor Veseljija za predsjednika kosovkog parlamenta, a mediji su tada pisali da bivši obaviještajac i jedan od komandanata OVK više voli da djeluje iz sijenke.\nNišta manji šok je bila i odluka, nakon posljednjih parlamentarnih izbora na Kosovu i Metohiji, da vladajuću koaliciju formira Veseljijeva DPK i Haradinajeva Alijansa za budućnost Kosova, koja je nazvana “ratnom koalicijom”.\nPo izboru za predsjednika kosovskog parlamenta, Veselji je građanima na KiM obećao da će zadržati “partnerske i prijateljske odnose sa SAD” i da nema ništa sporno u tome što je vodio nekadašnju tajnu službu Kosova jer je, kako je rekao, i bivši predsednik SAD Džordž Buš mlađi takođe nekada bio saradnik CIA.\nVeselji je u Švajcarskoj navodno 2009. osnovao firmu kao srpski državljanin, odnosno sa srpskim pasošem. Prema navodima medija, kao jedan od komandanata grupe “Crna ruka” zajedno je sa Tačijem i Džavidom Haljitijem učestvovao u kidnapovanjima i ubistvima Srba, ali i neposlušnih Albanaca.\nVeselji je, prema tim informacijama, zajedno sa još nekim pripadnicima OVK uticao na zaštićene svjedoke u haškim procesima, pretio im, zastrašivao ih i organizovao njihova ubistva, a četvoricu je, kako se tvrdi, lično likvidirao.\nZa Veseljija se navodi da je bio i član Albanske informativne agencije, koja je djelovala u okviru FARK-a , albanske oružane formacije samoproglašene Republike Kosovo, u kojoj su bili pretežno bivši oficiri JNA i radnici DB-a i MUP-a albanske nacionalnosti.\nU jednom govoru u kosovskom parlamentu o “opravdanoj borbi OVK” Veselji je rekao da je ta formacija formirana da bi se “borila da dokrajči aparthejd srpskog režima, gdje su Albanci tretirani kao građani drugog reda”.\nOVK se borila za izgradnju slobodnog društva gdje vlada pravda, gdje su svi jednaki pred zakonom. Da stvori državu u kojoj građanin može biti kažnjeni samo poslije poštenog sudskog procesa, gde se krivica utvrđuje preko jasnih dokaza - rekao je on.\nInače, Veselji je kao šef paraobaveštajne službe ŠIK na Kosovu predmet brojnih istraga. U okviru istraga koje se protiv Veseljija vode, u izvještajima Komisije EU o ekonomskoj situaciji u ratu “Republike Kosovo” bio je označen za glavnog “blagajnika” terorista.


Međunarodni dan volontera – nezaustavljivi u humanosti – Moji Odzaci App\nCrveni krst Srbije, najveća volonterska organizacija u zemlji, svake godine obeležava Međunarodni dan volontera 5. decembar. Ove godine Međunarodni dan volontera obeležava se pod sloganom #nezaustavljivi. Posebna pažnja poklanja se volonterima koji su angažovani u svojim lokalnim zajednicama i koji svojim delovanjem pomažu najugroženijim sugrađanima. Upravo je njihov doprinos ono što te zajednice čini otpornijim na posledice prirodnih katastrofa i ekonomskih kriza.\nTakođe, ovogodišnje obeležavanje Međunarodnog dana volontera skreće pažnju na to da gotovo 60 odsto volontera širom sveta čine pripadnici marginalizovanih grupa i žene.\nSlogan “Nezaustavljivi” simboliše da je rad organizacije Crvenog krsta višestruko koristan za zajednicu i da su njegovi posvećeni i odani volonteri i zaposleni spremni da u svakoj situaciji daju svoj doprinos otpornosti zajednice i spremni da odgovore na svaku krizu.\nOd početka pandemijske krize, Crveni krst u Srbiji – njegovi volonteri, profesionalno zaposleni, pokazali su veliku humanost, požrtvovanje, znanje i hrabrost.\nVolonteri su nezamenljiv resurs svakog društva koje teži razvoju i njihov učinak je višestruk. Volontiranje, osim što rešava probleme ugroženih kategorija stanovništva, izgrađuje ličnost onih koji volontiraju i pomaže društvu da se uputi u humanijem smeru razvoja i solidarnosti.\nĐurđic – hramovna slava u Ratkovu\nMinistarstvo objavilo kako će izgledati nastava po opštinama prve nedelje\nPrva redovna sednica Štaba za vanredne situacije opštine Odžaci\nPrestaje redovan rad specijalističkih ambulanti u Opštoj bolnici Sombor


Hronike pred Beograđanima | Vajb Magazin\nZbirka poezije Ivane Jovanović pod nazivom “Hronike” predstavljena je pred beogradskom publikom.\nKuća Đure Jakšića je te večeri bila puna poštovalaca Ivaninog rada. Talentovana Knjaževčanka predstavila je svoju prvu zbirku poezije, simboličnog naziva “Hronike”. U svakom smislu te reči, Ivanine pesme predstavljaju neki hronološko-poetični dnevnik devojke čiji umetnički zanos ostavlja bez reči. Stihovi kojima je, čini se, sa lakoćom opisala ljubav, patnju, sreću…život, uspela je da uđe pod kožu svih prisutnih te jesenje večeri u Skadarskoj ulici.\nTokom večeri pesme su čitali Ivanini prijatelji, dok smo mi ostali načuljili uši ne bi li čuli kako to u stvari nije obična poezija, već pesma koja priča priču. Moderator koji nas je uvodio u Ivanine “Hronike” zapazio je jednu vrlo bitnu stvar – ove stihove, iako su u različitim pesmama, možemo čitati kao da se naduvezuju jedni na druge, te je zaključio da se pred nama ne nalazi zbirka, već knjiga pesama.\nIz intervjua koji smo radili sa Ivanom neposredno po izlasku “Hronika” saznali smo da je sve ovo što piše ogledalo njene duše, sa dodatkom talenta. Takođe, rekla nam je da ne brine o narednom poglavlju, o kome će pisati, jer zna ko je autor.\n“Pesma je ‘mesto’ na kome se odigrava magija, pisanje jedne pesme je čin koji se ne može tek tako objasniti i kod svih je taj proces drugačiji.” – ivana jovanović\nPrethodni tekstModni trendovi koji su obeležilii ovu godinu\nSledeći tekstANA JAKŠIĆ – ZOVEM SE ANA I JA SAM VEŠTICA


MUP-u RS poklonjen oduzeti luksuzni terenac BMW X6 - Portal 072info\nMUP-u RS poklonjen oduzeti luksuzni terenac BMW X6\nImovina vrijedna oko pola miliona maraka koja je trajno oduzeta od Darija Brkića, vlasnika kasina “Kajak” u Banjaluci, osuđenog na pola godine zbog organiziranja ilegalnog kockanja, podijeljena je odlukama Vlade Republike Srpske.\nOvo je ujedno bio i prvi slučaj trajnog oduzimanja imovine stečene izvršenjem krivičnog djela na području ovog entiteta, javio je Avaz.ba.\nVlasnik najvrednijeg dijela imovine zaplijenjene u ovoj akciji, luksuznog terenca BMW X6 od oko 130.000 KM, postao je MUP RS, koji je Brkiću i oduzeo ovaj skupocjeni automobil.\nKako saznajemo, terenac nije ni nuđen na javnu prodaju, nego je donesena odluka da bude poklonjen MUP-u RS, zajedno sa još oko 40 računara koji su zaplijenjeni u Brkićevim kockarnicama,piše Avaz.ba.\nOko 250.000 KM oduzetih u ovom slučaju, uplaćeno je u entitetski budžet, dok je Vlada RS juče donijela odluke i o raspodjeli preostalih predmeta iz ove akcije, štamparskih mašina i motocikla Piaggio, jer se na tri licitacije nije pojavio niko zainteresiran da ih kupi.\nŠtamparske mašine biće poklonjene preduzeću DMP iz Dervente, koje zapošljava invalidne osobe, te Centru za profesionalnu rehabilitaciju i zapošljavanje invalida u Banjaluci, dok će motocikl vrijedan 6.000 KM ubuduće služiti poštarima.\n„Pošte Srpske“ obratile su se Ministarstvu pravde RS s molbom radi opšteg javnog interesa za donaciju bicikala, mopeda i slično, kako bi se olakšao rad poštonošama.\nInternet-bonovi, koji su oduzeti u Brkićevim kockarnicama, izrezani su i na taj način uništeni u prostorijama „Službenog glasnika RS“ ,piše Avaz.ba.\nNakon toga su kao stari papir prodati komunalnom preduzeću “Čistoća” za ukupan iznos od 26 KM.


Моралес прихватио азил у Мексику, Трамп слави демократију - Нови Стандард\nMorales prihvatio azil u Meksiku, Tramp slavi demokratiju\nMinistar spoljnih poslova Meksika Marselo Ebrard je potvrdio da se Morales ukrcao u avion meksičke vlade\nBivši predsednik Bolivije Evo Morales prihvatio je ponudu za politički azil u Meksiku, dan nakon podnošenja ostavke zbog optužbi za izbornu krađu. Evo Morales je na Tviteru objavio da ga povređuje što napušta Boliviju, ali da će se vratiti sa više snage i energije.\nMinistar spoljnih poslova Meksika Marselo Ebrard je potvrdio da se Morales ukrcao u avion meksičke vlade. Istovremeno, vojni komandant Bolivije naredio je trupama da podrže policiju koja se sukobljava sa Moralesovim pristalicama. Prema izveštajima, u tim sukobima povređeno je dvadesetak osoba.\nPotpredsednica bolivijskog senata Žanine Anjes navela je da će ona preuzeti funkciju vršioca dužnosti predsednika dok se ne održe novi izbori. Anjesova je ovo objavila nakon što su potpredsednik Bolivije, predsednik Senata i predsednik Donjeg doma parlamenta podneli ostavke, što nju čini sledećom u redu za preuzimanje funkcije predsednika.\nOstavku je podneo i ministar odbrane Bolivije Prema ustavu Bolivije, ko god postane vršilac dužnosti predsednika, dužan je da u roku od 90 dana raspiše nove izbore.\n“Podnosim ostavku na mesto ministra odbrane, kako bih održao jedinstvo oružanih snaga”, rekao je Zavaleta i dodao da vrhovni komandant Evo Morales, koji je pre dva dana podneo ostavku, nikada nije naredio vojci ni mornarici da upere oružje u svoj narod. Istovremeno, Zavaleta je pozvao predsedničkog kandidata i glavnog Moralesovog rivala na nedavno održanim izborima Karlosa Mesu i vođu protesta Luisa Fernanda Kamača da spreče eskalaciju sukoba.\nIzvor Tanjug/Bi-Bi-Si/RTS, 12. novembar 2019.\nAmerički predsednik Donald Tramp izjavio je da ostavka predsednika Bolivije Eva Moralesa predstavlja značajan momenat za demokratiju na zapadnoj hemisferi. Tramp je odao priznanje narodu Bolivije zato što je zahtevao slobodu i bolivijskoj vojsci što je poštovala zakletvu da će štititi ustav zemlje.\nOn je ocenio da Moralesov odlazak čuva demokratiju i utire put da se glas bolivijskog naroda čuje. Američki predsednik je dodao da događaji u Boliviji šalju jasan signal Venecueli i Nikaragvi da će „demokratija i volja naroda uvek pobediti”.\n„Korak smo bliže potpuno demokratskoj, prosperitetnoj i slobodnoj zapadnoj hemisferi”, naveo je Tramp, javio je AP a prenosi Tanjug. Evo Morales, prvi domorodac predsednik Bolivije, podneo je ostavku, nakon što ga je na to pozvala vojska i posle nedelja protesta zbog spornih izbora.\nNaslovna fotografija: heraldpublicist.com\nDnevne vestiBolivijaDonald Trampdržavni udarEvo MoralesMeksikoopozicija


9. međunarodni sajam obrazovanja PUTOKAZI - | Prijemni Upis\n9. međunarodni sajam obrazovanja PUTOKAZI\n(Preuzeto sa sajta 24 sata - 21.02.2013. )\nTokom sajma Univerzitet u Novom Sadu i Pokrajinska služba za zapošljavanje organizovaće prvu zajedničku konferenciju "Obrazovanje i zapošljavanje".\nBiće održana u petak, 1. marta 2013. godine od 11 časova, u Kongresnom centru Novosadskog sajma, u okviru Sajma obrazovanja "Putokazi".\nCilj Konferencije je da otvori dijalog i prikaže trenutno stanje, perspektive i međusobnu povezanost sektora obrazovanja i zapošljavanja, kroz predstavljanje tri najznačajnija stuba u unapređivanju veze ta dva sektora u Vojvodini: kreatore politika, tržište rada i Univerzitet u Novom Sadu.\nSajam obrazovanja "Putokazi" pored ponude obrazovnih programa za sve nivoe obrazovanja bogat je i pratećim programima interesantnim širokoj publici različitog uzrasta.\nVeliko interesovanje očekuje se za interaktivnu izložbu "Deset otvorenih pitanja nauke" koju organizuje Prirodno – matematički fakultet u Novom Sadu u saradnji sa Centrom za promociju nauke u Beogradu. Izložba će biti postavljena u Kongresnom centru Novosadskog sajma, a govori o najintrigantnijim temama koje decenijama i vekovima kopkaju naučnike. Osim da saznaju više o deset pitanja koja su ukratko problematizovana, posetioci izložbe mogu na licu mesta i da glasaju za pitanje koje im je najintrigantnije.\nUdruženje vojvođanskih učitelja predstaviće se od 28. februar do 2. marta na Novosadskom sajmu. Posetioci će imati priliku da vide izložbu i učestvuju u radioici "Kaligrafija u osnovnoj i srednjoj školi", da gledaju lutkarsku predstavu, i da savldaju veštinu origami. Pored toga pripremljeni su i stručna predavanja i skupovi "Dete Vam polazi u osnovnu školu" i Rad i problemi stručnih društava u obrazovanju.\nPovodom 5. svetskog bijanala studentskog plakata od ukupno 900 prijavljenih studentskih radova, stručni žiri odabrao je 100 najboljih, koji su predstavljeni na izložbi u Auli Novosadskog sajma. Svetsko bijanele studentskog plakata realizuje Akademija umetnosti Univerziteta u Novom Sadu od 2003. godine.\nAkreditovani seminar za školske bibliotekare i nastavnike "Kooperativnost školskog bibliotekara i nastavnika u cilju postizanja efikasnosti i efektivnosti znanja kod učenika" organizuje Gradska biblioteka Novi Sad , Narodna biblioteka Srbije i Novosadski sajam.\nTribinu koja obuhvata pregled najznačajnijih tema u oblasti saradnje i trendova u visokom obrazovanju i na tržištu rada u AP Vojvodini pripremaju Univerzitet u Novom Sadu i Pokrajinska služba za zapošljavanje.


Kreirano: 06/01/2018 u 11:06\nZdravstveni radnici Hercegovačko-neretvanskog kantona (HNK) održali su u danas od 10 do 11 sati štrajk upozorenja kako bi upozorili Vladu HNK-a da otpočne pregovore oko potpisivanja kolektivnog ugovora.\nPredsjednica Strukovnog sindikata doktora medicine i stomatologije HNK Kristina Bevanda izjavila je za Fenu kako su se članovi Sindikata odlučili na štrajk upozorenja nakon što je izostao bilo kakav odgovor u zakonski predviđenom roku, iako su predstavnici Sindikata predali svu potrebnu dokumentaciju za početak pregovora o novom kolektivnom ugovoru doktora medicine i stomatologije u HNK.\nOd kantonalne Vlade traže potpisivanje zasebnog kolektivnog ugovora za doktore medicine i stomatologije, kao što je to urađeno u drugim županijama. Također, traže povećanje satnice s trenutne 2 KM na 2,6 KM te povećanje koeficijenata za 1,2 za sve grupe liječnika – za doktore medicine, specijaliste i subspecijaliste.\nBevanda je kazala kako će tijekom dana Skupština Sindikata raspravljati o idućim koracima, odnosno hoće li se jednosatni štrajk upozorenja produljiti ili, ukoliko se pregovori do tada ne otvore, odlučiti o stupanju u generalni štrajk.\nProcjenjuje se kako na području HNK ima oko 750 doktora medicine.\nInače, Odluka o stupanju u štrajk upozorenja zdravstvenih radnika s područja HNK donijeta je na sastanku predstavnika Strukovnog sindikata doktora medicine i stomatologije HNK, Nezavisnog strukovnog sindikata radnika uposlenih u zdravstvu i Unije nezavisnih sindikata Federacije BiH.


Rally Serbia 2009 – prvi dan\nSa nešto zakašnjenja donosimo informacije o tome kako je\nprotekao prvi dan ovogodišnjeg 42. Reli Srbija. Ključna reč prvog dana\ntakmičenja je - DISKVALIFIKACIJA.\nOpširnije: Rally Serbia 2009 – prvi dan Add new comment Datum poslednje izmene petak, 10 januar 2014 15:53\n42. Serbia Rally – zvanična najava\nNa konferenciji za štampu održanoj u utorak, AMS\nSrbija je predstavila ovogodišnji Reli Srbija, koji će se voziti tokom\npredstojećeg vikenda na Tari i Zlatiboru.\nOpširnije: 42. Serbia Rally – zvanična najava Add new comment Datum poslednje izmene petak, 10 januar 2014 15:53\nVesniću druga pobeda na Evropskom šampionatu\nTreći nastup Milovana Vesnića u okviru Šampionatu Evrope na\nbrdskim stazama okončan je drugom uzastopnom pobedom u klasi. Na trci St-Ursanne Les Rangiers u Švajcarskoj Mikica je uspešno okončao ovogodišnji kratak izlet evropskim, brdskim stazama. Opširnije: Vesniću druga pobeda na Evropskom šampionatu Add new comment Datum poslednje izmene petak, 10 januar 2014 15:53\nReli: Dušan Borković - novi automobil, novi izazov\nReli fanovi u Srbiji imaju puno razloga za zadovoljstvo. Pored potvrde\nda na predstojeći međunarodni Serbia Rally stižu kvalitetni vozači iz\ninostranstva, mnoge će obradovati vest da je u Srbiju stigao kvalitetan\nreli automobil, Mitsubishi Lancer EVO IX, koji bi u rukama Dušana\nBorkovića mogao biti pravo "oružje" za pobede...\nOpširnije: Reli: Dušan Borković - novi automobil, novi izazov Add new comment Datum poslednje izmene petak, 10 januar 2014 15:53\nMilovan Vesnić pobedio u Evropskom šampionatu na brdu!\nNakon odličnog nastupa na brdskoj trci u u Sloveniji, Milovan Vesnić je\nveć tokom svog drugog učešća u Evropskom šampionatu na brdskim stazama\ndošao i do prve pobede.\nOpširnije: Milovan Vesnić pobedio u Evropskom šampionatu na brdu! Add new comment Datum poslednje izmene petak, 10 januar 2014 15:53\nStrana 7 od 23\tStartPrev234567891011NextKraj\tAuto Godine 2016


Vladimir Šaranović (41), osumnjičen da je u decembru 2015. godine ubio advokata Vladimira Zreleca na Vračaru, uhapšen je danas po poternici nedaleko od Zrenjanina.\nŠaranović se sumnjiči da je pre dve godine iz kola u pokretu izrešetao advokata Zreleca ispred zgrade u kojoj je imao advokatsku kancelariju na Vračaru, a bio je branilac njegovog rođaka Slobodana Šaranovića koji je zimus ubijen u Budvi.\nNjegova supruga Nataša i pomagač u skrivanju nakon ubistva, Nenad Milojković, u pritvoru su skoro dva meseca.\nVladimir Šaranović, osumnjičeni za ubistvo advokata Zreleca, uhapšen je kod Zrenjanina, saopšteno je iz MUP. Prema prvim informacijama, Šaranović, kojem je Viši sud ranije odredio pritvor, sproveden je u CZ.\nOni su uhapšeni 14. novembra 2017. godine u akciji policije koja je sprovedena tog dana na Kanarevom brdu u okviru potrage za Šaranovićem.\nNataša se tereti za krivično delo neovlašćena proizvodnja i stavljanje u promet opojnih droga, a Milojković za pomoć učiniocu posle izvršenja krvičnog krivičnog dela.


Kalvarija – Titelski breg\nOvaj višeslojni arheološki lokalitet na jugo-istočnom kraju Titelskog brega ljudi su, mudro koristeći sve njegove pogodnosti (dominira terenom na širem području Bačke, Banata i Srema), od davnina birali kao mesto gde će podizati svoja naselja.\nTokom dužeg niza godina, ovde se otkriva pokretni arheološki materijal. Pored njega, na krajnjem istočnom delu visoravni nalazi se jedno prstenasto utvrđenje sa odbrambenim rovom koji je očuvan više od 2/3.\nPrečnik ovog utvrđenja iznosi oko 150m i prema delimičnim oštećenjima površinskog sloja (humusa) može se zaključiti da je utvrđenje bilo opasano bedemom od kamena i krečnog maltera što je vidljivo na nekoliko mesta.\nPrilikom kopanja rova za vodovod i temelja za izgradnju velikog rezervoara za vodovod, ovde je otkriven bogat kulturni sloj (oko 3m, srednjovekovni i praistorijski), a kopanjem probne sonde u okviru temelja rezervoara ustanovljeno je postojanje moćnog praistorijskog sloja, oko 3,5m.\nNauka je potvrdila ostatke iz perioda praistorije (neolit, eneolit, bronzano i gvozdeno doba), antike (sarmatski sloj) i kasnog srednjeg veka.\nObzirom da su arheološka istraživanja bila malog obima, možemo samo da naslutimo bogatstvo kultrunih slojeva koje ovaj lokalitet, sa statusom kulturnog dobra od izuzetnog značaja, krije.


Objaviti nacrt zakona o ulaganjima\nTransparentnost Srbija zatražila je danas od Ministarstva privrede da objavi Nacrt zakona o ulaganjima, za koji u toj nevladinoj organizaciji sumnjaju da ograničava pristup informacijama ili da potpuno skriva podatake o ekonomskim sporazumima.\n“Saopštenje Ministarstva privrede gotovo da nema dodirnih tačaka sa našim tvrdnjama i činjenicama na kojima su zasnovane”, ističu u TS, koja je deo mreže nacionalnih ogranaka organizacije Transparensi internešnel (International).\nPodseća se da je juče TS, na osnovu analize koju je krajem avgusta objavila Agencija za borbu protiv korupcije komentarisala odredbu člana 25. nacrta tog zakona i ukazala na njenu suprotnost sa Zakonom o slobodnom pristupu informacijama od javnog značaja i na moguće štetneposledice .\n“To ministarstvo, međutim, ‘u demantiju’ citira član 24. nacrta i navodi zbog čega smatra da je taj član (koji mi nismo ni pomenuli!) ‘usklađen sa domaćim i evropskim propisima'”, napominje TS.\n“Doduše, postoji trag da je pomenuta javna rasprava iz aprila bila oglašena na Portalu e-uprava. Na naše iznenađenje, utvrdili smo da se u dokumentima sa te javne rasprave uopšte ne pominje sporni član 25, koji je bio predmet kritičkog osvrta TS. To ukazuje da je sporna odredba uneta u nacrt ovog zakona nakon poslednjeg objavljivanja”, ističu iz te nevladine organizacije.\nPrema oceni TS, Ministarstvo privrede ima mogućnost da na jednostavan način otkloni sve bojazni u vezi sa odredbama tog nacrta – da objavi njegovu aktuelnu verziju, pa da o njoj svako može da donese argumentovani sud.


Najbolji teniser Srbije Novak Đoković u četvrtfinalu Rolan Garosa\nNajbolji teniser Srbije Novak Đoković plasirao se u četvrtfinale Rolan Garosa, pošto je danas savladao Španca Fernanda Verdaska sa 3:0, po setovima 6:3, 6:3, 7:6. Đoković, šesti nosilac na turniru, nije imao mnogo problema sa 51. igračem na ATP listi koji ga je ranije dva puta pobedio.\nU prvom setu poveo je sa 4:1, a onda lako završio ovaj deo igre sa 6:3. U drugom setu, poveo je sa 3:0 i 4:0, ali je onda dopustio da se potivnik razigra i da smanji na 5:3. Međutim, to je bilo sve što je Verdasko ucinio u ovom setu.\nTreći set je bio najneizvesniji. Igrači su osvajali poene na svoj servis i posle 2:2 izjednačena igra se nastavila do kraja. Đoković je poveo sa 5:4, Verdasko izjednačio na 5:5, srpski teniser ponovo poveo, ali je odluka pala tek u taj-breku.\nNajbolji srpski teniser Novak Đoković u sredu će u četvrtfinalu Rolan Garosa igrati protiv 125. igrača sveta Igora Andrejeva iz Rusije. Andrejev je iznenadio 16. nosioca u Parizu Markosa Bagdatisa sa Kipra i 19. tenisera sveta pobedio sa 3:1, po setovima 2:6, 6:1, 6:3, 6:4. Đoković se sa Andrejevim sastao samo na ovogodišnjem turniru u Estorilu, koji je potom i osvojio.


Istorijat PDP-a: Partija premijera i preletača osnovana prije 20 godina - Banjaluka Live - Najnovija dešavanja\nPartija demokratskog progresa formirana je 26. septembra 1999. godine i najbolja je debitantska stranka u istoriji Srpske! Poslije samo godinu…\nPolitika Septembar 26, 2019\nPartija demokratskog progresa formirana je 26. septembra 1999. godine i najbolja je debitantska stranka u istoriji Srpske!\nPoslije samo godinu dana od formiranja, PDP je na opštim izborima u oktobru 2000. godine osvojio 11 poslaničkih mandata u Narodnoj skupštini RS, a lider ove stranke Mladen Ivanić u januaru 2001. godine zasjeo je u fotelju predsjednika Vlade RS. Ivanić je u liderskoj fotelji sjedio od 26. septembra 1999. godine kada je u Banskom dvoru u Banjaluci održana osnivačka skupština stranke, pa do novembra 2015. godine kada ga je na toj funkciji zamijenio Branislav Borenović. Dotadašnji neprikosnoveni lider i autoritet PDP-a, kako ga mnogi i danas vide, dobio je funkciju počasnog predsjednika stranke.\nOva stranka je doživjela vrtoglavi politički uspon kakav nije zabilježen ni prije, ni poslije tog perioda, jer je od osnivačke skupštine do prvih parlamentarnih izbora, dakle za samo godinu dana, formirala svoje odbore u skoro svim opštinama u Srpskoj. Zahvaljujući potpunoj podijeljenosti političke scene u Srpskoj, Mladen Ivanić i PDP su kao nova politička nada na prvim izborima na kojima su se pojavili osvojili za tadašnje prilike nevjerovatnih 11 poslaničkih mandata, te sa 31 poslanikom SDS-a i uz podršku još nekoliko stranaka formirali vlast u Srpskoj, a lider PDP-a Mladen Ivanić sjeo je u vruću premijersku fotelju.\nPrve dvije godine vladavine PDP-a obilježila je poreska reforma i uvođenje finansijske discipline, a šefica Poreske uprave Milica Bisić koju je PDP doveo iz Beograda i dao joj funkciju prvog poreznika Srpske ostala je upamćena po žutim trakama kojima su opasavani do tada nedodirljivi poreski obveznici. Ipak, na sljedećim opštim izborima u jesen 2002. godine, PDP je doživio pad podrške i sa 11 poslaničkih mjesta su pali na devet stolica u parlamentu Srpske. Uprkos tom padu povjerenja, PDP je zadržao ključnu ulogu u političkom životu i glavne poluge vlasti, jer je u premijersku fotelju umjesto stranačkog šefa zasjeo dotadašnji ministar za evropske integracije BiH i kopredsjedavajući Savjeta ministara BiH Dragan Mikerević.\nPero Bukejlović i Dragan MIkerevićNajpoznatiji dobojski revizor Dragan Mikerević na toj poziciji je ostao do februara 2005. godine kada je na njegovo mesto došao njegov zemljak Pero Bukejlović kao prvi SDS-ov premijer poslije Gojka Kličkovića. Mikerević je u decembru 2004. godine podnio ostavku na poziciju predsjednika Vlade RS zbog, kako je obrazloženo, neslaganja sa odlukom ozloglašenog visokog predstavnika Pedija Ešdauna o ukidanju ministarstva odbrane RS i formiranju ministarstva odbrane BiH.\nPrvi politički salto PDP je napravio početkom 2006. godine, nepunih godinu dana nakon što je Mikerević premijersku fotelju prepustio Bukejloviću. Ivanićeva stranka je polovinom februara uskratila dalju podršku Bukejlovićevom kabinetu i izglasala nepovjerenje njegovoj Vladi, pružajući podršku lideru SNSD-a i dotadašnjem šefu opozicije Miloradu Dodiku kome je premijerski mandat dao tadašnji predsjednik RS i prvi čovjek SDS-a Dragan Čavić.\nPDP-ovci su dobili ministarske pozicije u novoj Dodikovoj Vladi u kojoj su ostali i poslije opštih izbora 2006. godine na kojima su ponovo doživjeli pad povjerenja, pošto je u skupštinskim klupama, umjesto dotadašnjih devet, ostalo da sjedi osam njihovih tribuna. Ljubav između PDP-a i SNSD-a nije dugo trajala, a prve ozbiljne varnice su počele da sijevaju u zimu 2007. godine u kampanji za vanredne predsjedničke izbore na kojima je predsjednik PDP-a Mladen Ivanić istaknuo kandidaturu, nasuprot nestranačkom kandidatu SNSD-a Rajku Kuzmanoviću. Taj Ivanićev potez je razgnjevio koalicione partnere iz SNSD-a, a međustranački rat je poslije više od godinu dana žestokog prepucavanja okončan početkom 2009. godine izlaskom PDP-a iz Vlade RS i izbacivanjem njihovih kadrova sa pozicija u Savjetu ministara BiH.\nUnutar PDP-a dugo su trajala trvenja oko toga da li je to bila politički pametna odluka pošto je ova stranka na izborima 2010. godine ponovo doživjela pad povjerenja i izgubila još jedno mjesto u NSRS, pa je njihov poslanički klub brojao sedam narodnih tribuna. Poslije okretanja leđa SNSD-u, mnogi dotadašnji visoki stranački funkcioneri su okrenuli leđa PDP-u. Pored Dragana Mikerevića, PDP je napustio i dotadašnji ministar rada i boračko-invalidske zaštite Boško Tomić koji je podnio ostavku na ministarku funkciju, ali je ubrzo nakon toga podnio ostavku i na članstvo u PDP i politički život je nastavio u SNSD-u. Tomić je kao kandidat ove stranke 2010. godine osvojio poslaničko mjesto u Parlamentu BiH i do 2014. godine je bio bh. parlamentarac. Među preletačima i funkcionerima koji su tada napustili PDP i prišli SNSD-u ostao je zapamćen i tadašnji direktor Fonda PIO Zoran Mastilo.\nPored njih dvojice, PDP su prije ili poslije tog perioda, napustili i Petar Kunić koji je formirao Novu snagu Srpske, pa se kasnije skrasio u DNS-u, zatim bivši direktor Zavoda za zaštitu kulturno-istorijskog i prirodnog nasljeđa RS Goran Milojević, onda Slobodan Nagradić koji je danas na nekadašnjoj Milojevićevoj funkciji, ali kao kadar DNS-a. U PDP-u više nisu ni nekada prvi poslanik ove stranke u NSRS Veselin Poljašević, zatim bivši delegat PDP-a u Vijeću naroda RS Radenko Đurica koji je politički rad nastavio pod šinjelom lidera SP-a Petra Đokića, a u prvom ešalonu PDP-a više nisu ni bivši direktor “Telekoma RS” Željko Jungić, potom nekadašnji Ivanićevi ministri Milenko Vračar, Simeun Vilendečić, Rajko Latinović, Rodoljub Trkulja i Dragan Šolaja, kao ni bivši poslanici Milenko Antešević, Vitomir Tomić, Milojko Grujičić i Mladen Zarić, ali i niz drugih nižerangiranih funkcionera ove stranke koji su, kako danas tvrde u PDP-u, članstvo u ovoj stranci vidjeli samo kao priliku da ostvare lične interese.\nPDP je na opštim izborima 2014. godine osvojio sedam poslaničkih mandata u NSRS, a njen tadašnji lider Mladen Ivanić je pobijedio protivkandata iz SNSD-a Željku Cvijanović i postao srpski član Predsjedništva BiH. Zahvaljujući njegovoj pobjedi, opozicioni Savez za promjene je postao dio parlamentarne većine na nivou BiH, a visoki funkcioner PDP-a Igor Crnadak izabran je za ministra spoljnih poslova BiH, koji se još uvijek nalazi na pomenutoj poziciji. Ovoj stranci u međuvremenu je pristupio i nekadašnji funkcioner Socijalističke partije, a potom SNSD-a i bivši direktor Republičke uprave za geodetske i imovinsko-pravne poslove Tihomir Gligorić, a Klubu poslanika PDP-a u NSRS u prošlom mandatu se pridružio i Adam Šukalo koji se razišao sa dotadašnjim stranačkim kolegom Goranom Đorđićem (Napredna Srpska).\nIz partije su početkom 2017. godine otišli dotadašnji predsjednik banjalučkog odbora i odbornik Zoran Talić, koji je danas predsjednik gradske Skupštine, te odbornica Tatjana Čičić-Odžaković, a u decembru 2017. godine PDP je napustio i Zoran Pologoš, poslanik u Narodnoj skupštini RS.\nNa izborima 2018. godine Ivanić nije uspio da dobije povjerenje za novi mandat u Predsjedništvu BiH jer ga je pobijedio lider SNSD-a Milorad Dodik. U Narodnoj skupštini RS su osvojili devet mandata, što je za dva bolje od izbora 2014. godine ali su i dalje ostali u opoziciji. U Predstavničkom domu Parlamentarne skupštine BiH obezbijedili su dva mandata. U posljednjih godinu dana najdominantniju ulogu u partiji imaju poslanici u NSRS Jelena Trivić te Draško Stanivuković, koji je na izborima osvojio preko 20 000 glasova, a u međuvremenu i preuzeo banjalučki odbor stranke.\nMikerovićev revizorski salto!\nDrugi premijer PDP-a Dragan Mikerević u junu 2009. godine je napustio poslanički klub ove stranke u NSRS i tako okrenuo leđa stranci zahvaljujući kojoj je doživio politički zenit.\nPrema kuloarskim pričama, Mikerević je napuštanje ove stranke naplatio povlačenjem iz zakonodavne procedure u NSRS novog zakona o računovodstvu i reviziji koji je predviđao ukidanje monopola u ovoj oblasti koju godinama unazad ima upravo Mikerević preko Saveza računovođa i revizora RS i preduzeća “Finrar”.\nGovedarica, Miličević, Mićić, Vasić, Bosić i Savić sigurni u Predsjedništvu SDS-a\nGlavni odbor SDS-a u nedjelju će izabrati šest članova Predsjedništva te stranke, predsjednika i potpredsjednika Glavnog odbora te generalnog sekretara….


Nedimović: Gljivice u breskvama privremeno zaustavile izvoz - Domaćinska kuća\nKuća » Najave » Nedimović: Gljivice u breskvama privremeno zaustavile izvoz\nNedimović: Gljivice u breskvama privremeno zaustavile izvoz\nRadi se o situaciji koja je u neku ruku očekivana, a odnosi se konkretno na pojavu gljivica u breskvama, odnosno nektarinama koje se stvaraju zbog velike količine vlage u tom voću“, rekao je Nedimović za Tanjug.\n„U stalnom smo kontaktu sa ruskim kolegama kao i do sada, i na srednji rok biće sve u redu. Mi smo do sada izvezli oko 90 odsto ove vrste voća, i očekujemo da će izvoz biti nastavljen po okončanju analiza svih spornih pošiljaka i njihovog stavljanja pod kontrolu“, naveo je Nedimović.\nPrema navodima medija, Rusija planira da od 15. avgusta privremeno zabraniti uvoz koštunjavog voća u Rusiju, pre svega kajsija i breskvi iz Srbije, saopštila je ruska služba za fitosanitarni nadzor „Roseljhoznadzor“.\n„Roseljhoznadzor“ je nedavno saopštio da se zabrana uvoza kajsija i breskvi iz Srbije uvodi zbog pojave gljivice monilinije u voću.\nTagovibreskvegljivicegljivice u breskvamaNedimovićRusija\nNešto novo za poljoprivrednike


Dmitrij Medvedev: Cilj je bio ubistvo što više ljudi | Hronika\nPočetna strana > Hronika > Dmitrij Medvedev: Cilj je bio ubistvo što više ljudi\nDmitrij Medvedev: Cilj je bio ubistvo što više ljudi\nMOSKVA- Predsednik Rusije Dmitrij Medvedev ocenio je, povodom bombaškog napada koji se dogodio u ponedeljak na aerodromu Domodedovo u Moskvi, da je reč o dobro pripremljenom terorističkom napadu, koji je imao za cilj ubistvo što većeg broja ljudi.\nMedvedev, koji je naredio podizanje bezbednosnih mera na viši nivo, posebno na saobračajnim objektima, rekao je da rukovodstvo aerodroma mora da snosi odgovornost zbog kršenja pravila bezbednosti.\nTakvu količinu eksploziva preneti ili provesti nije jednostavno. Treba da odgovaraju svi koji imaju veze sa kompanijom, ko donosi odluke, menadžment aerodroma, dodao je ruski predsednik.\nZvanični predstavnik Nacionalnog antiterorističkog komiteta Nikolaj Sincov izjavio je TV Rusija 24 da su mere na Domodedovu bile nedovoljne.\nMere bezbednosti na aerodromu su bile nedovoljne, jer se u suprotnom teroristički napad ne bi dogodio,rekao je Sincov.


SK ASI-MUR / СК АСИ-МУР / CS IAS-AIT / UC ASI-IWA : Samostalni sindikat preti štrajkovima\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [21:41 UTC]\nSamostalni sindikat preti štrajkovima\nPetak 06. July 2007. [08:34:00 UTC] (2828 čitanja)\nBEOGRAD - Predstavnici Saveza samostalnih sindikata Srbije juče su najavili da će uskoro pokrenuti pitanje privatizacione mafije i zatražili razgovor sa premijerom Vojislavom Koštunicom o daljem procesu privatizacije, ali su saopštili i svoje zahteve. Dragan Zarubica, potpredsednik SSSS, rekao je da su u vrhu, države i vlade, pojedini ministri i savetnici umešani u mnoge afere vezane za privatizaciju i da je ona do sada najviše pogodila radnike.\nOni traže da se rok za završetak privatizacije produži, jer bi privatizacija preostalih preduzeća na brzinu i kroz stečaj bila isključivo na štetu zaposlenih. Sindikalci zahtevaju i da država poštuje sopstvenu strategiju privrednog razvoja i privatizacije javnih preduzeća čiji su osnivači lokalne samouprave. Oni smatraju i da bi sindikat trebalo da učestvuje u Komisiji za privatizaciju i restrukturiranje javnih preduzeća.\nMeđu zahtevima sindikalaca nalazi se i javno utvrđivanje tržišne vrednosti kapitala i stroga kontrola trošenja privatizacionih prihoda, zatim donošenje novog Zakona o poljoprivrednom zemljištu, oštra kontrola privatizacije od strane nezavisnog tela, a ne Agencije za privatizaciju. Oni se zalažu i da svi punoletni, a ne samo zaposleni građani dobiju besplatne akcije. Takođe, traže i da se iz privatizacije izuzmu imovina sindikata i radnička odmarališta.\n- U Srbiji ne postoji Opšti kolektivni ugovor, niti granski kolektivni ugovor, a i ove pojedinačne uništavaju. Tražićemo da se potpiše opšti kolektivni ugovor sa Unijom poslodavaca, a ako oni nisu spremni tražićemo da se promeni zakon, pa neka potpisuje neko drugi. Građani Srbije ne treba da protestuju, već da se dogovaramo, ali ako ne bude išlo vraćamo se na ulice. Međutim, to se neće obiti o glavu Uniji poslodavaca, već vladi - izjavio je LJubisav Orbović, potpredsednik SSSS.\nSavez samostalnih sindikata počeo je da formira štrajkački fond, koji neki granski sindikati već imaju, a koje će se koristiti za tehničku podršku protestima, a sa trenutnim sredstvima mogli bi da izvedu nekoliko stotina hiljada ljudi nekoliko dana na ulicu.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.34 ]


Stvari o kojima je poželjno razgovarati pre čuvenog “DA“ – Centar Harmonija\nParovi koji su se odlučili da stupe u brak danas vrlo često mogu naleteti na razne „recepte“ za duži i srećniji brak. Ovi recepti uglavnom se tiču razmenjivanja emocija, nezanemarivanja partnera nakon dolaska deteta, prihvatanja partnerove ličnosti i drugih veoma važnih oblasti u partnerskom funkcionisanju. Gotovo svaki tekst o braku počinje rečenicom „Komunikacija je ključ uspešnog braka.“ U skladu sa tim, recepti koje možete pronaći u ovom tekstu odnose se na oblasti o kojima bi trebalo da razgovarate pre stupanja u brak. Ako ste već razgovarali o svemu navedenom – bravo, ukoliko pak niste, ne očajavajte, još uvek imate vremena.\nOčekivanja od braka i roditeljstva\nMožda deluje čudno, ali kroz praksu se zaista pokazuje da postoji veliki broj parova koji su dugi niz godina u braku, a da nisu razgovarali o očekivanjima. Ona zapravo mogu predstavljati prvi „kamen spoticanja“ i stoga je važno da budu jasno iskomunicirana, a pravo vreme za to je upravo pre odluke o stupanju u brak. Vrlo je važno da svaki od partnera istakne šta on očekuje kako će njihov brak izgledati, kakve će biti uloge i koja pravila će važiti u njihovom odnosu. Pored toga, još jedna važna stvar o kojoj je potrebno razgovarati pre braka jesu i očekivanja od roditeljstva. Neretko se dešava da partneri imaju neusaglašena očekivanja u ovom polju i to je sasvim u redu. Ipak, ponekad se dešava da partneri tu neusaglašenost otkriju upravo kada dođe vreme za decu i onda nastaju nesuglasice. Kako bi se ova situacija izbegla, što pre razgovarajte sa svojim partnerom o tome. Naravno, ideja nije da imate ista očekivanja i budete potpuno usaglašeni (koliko takvih parova znamo?), već da budete slobodni da o njima razgovarate sa svojim partnerom i da kroz razgovor postignete neku vrstu usaglašenosti, koja, naravno, ne mora odmah doći. Takođe, ne zanemarite činjenicu da je odluka da li želimo da imamo decu i koliko njih promenljiva i da je, između ostalog, oblikovana i samim odnosom između partnera. Pored toga koliko dece ćete imati, važno je razgovarati i o tome kakvi roditelji želite da budete i kako ćete vaspitavati decu.\nOdnosi sa porodicama porekla\nTokom zabavljanja, svako od partnera ima svoju porodicu, sa kojom ima nekakve odnose, koji se drugoj strani mogu činiti dobrim ili manje dobrim. Ipak, sklapanjem braka partneri postaju porodica kojoj je potrebno da budu lojalni i koja bi trebalo da ima prednost u odnosu na porodice iz kojih partneri dolaze. U tom momentu, odnosi sa porodicama porekla se menjaju i zadatak partnera je da odluče kako bi voleli da ti odnosi izgledaju, koliko im je ok da porodice porekla budu uključene, kakve granice žele da postave. Bračni parovi koji se javljaju na psihoterapiju ne tako retko navode preveliku „umešanost“ nekog od članova primarne porodice kao jedan od problema u funkcionisanju. Upravo iz tog razloga, kako ne bi došlo do toga, važno je da partneri pre stupanja u brak razgovaraju o tome koji je balans koji njima odgovara i da se trude da postave takve granice.\nKada stupaju u brak, partneri unose neka iskustva iz svojih porodica porekla. Ova iskustva odnose se na to kako se komunicira, kako se pokazuju emocije, kako delimo finansije, kakva je podela uloga. Neretko se može desiti da su iskustva koja partneri unose u brak različita. Bez obzira da li su te razlike veoma izražene ili su dosta manje, oni ih vide i objašnjavaju rečenicom „mi smo različiti“. Kada se govori o podeli posla, gruba podela odnosi se na tradicionalne i egalitarne uloge. Tradicionalne uloge odnose se na podelu posla kod koje je muškarac taj koji radi i obavlja muške poslove (vezano za automobil, popravke po stanu…) dok je žena ta kojoj pripadaju svakodnevni kućni poslovi. Egalitarna podela pak podrazumeva jednakost u deljenju obaveza i deljenje koje može biti po preferencijama, sposobnostima, afinitetima… Ni jedna ni druga podela same po sebi nisu dobre ili loše, važnost dobre podele odnosi se na to da su i jedan i drugi član para zadovoljni njome. Upravo zbog mogućnosti da dolaze iz različitih porodica, veoma je važno da partneri o ovome razgovaraju pre stupanja u brak i da formiraju neke uloge koje će važiti u njihovom braku. Ovaj zadatak biće teži parovima kod kojih jedan dolazi iz porodice gde je podela bila tradicionalna, a drugi gde je bila egalitarna, ali onda je na partnerima da razgovaraju o tome i potrude se da postignu dogovor koji će biti prihvatljiv i jednom i drugom partneru. Iako deluje bezazleno, parovi koji se javljaju na bračnu terapiju neretko govore o nezadovoljstvu upravo u ovom aspektu odnosa.\nZajedničko i individualno slobodno vreme\nUkoliko partneri koji se venčavaju pre braka nisu živeli zajedno, aspekt slobodnog vremena sada se u velikoj meri menja. Tokom zabavljanja, postojalo je slobodno vreme koje su partneri provodili zajedno sa ciljem da se zabave i da im bude lepo. Pored tog vremena, postojalo je njihovo individualno slobodno vreme, koje je svako od njih provodio onako kako je želeo. Započinjanjem braka, partneri odjednom puno više vremena provode zajedno i pred njih se postavlja izazov kako da ovo vreme bude kvalitetno i bude zaista odvojeno za njih i njihov odnos. Neretko se dešava da činjenicu da se nalaze u isto vreme u istom stanu, dok jedno čita knjigu, a drugo gleda tv, partneri vide kao vreme koje provode zajedno. Ono što se pokazalo jeste da je vreme koje oni zaista odvoje za njih kao par, kada zajedno gledaju film, idu na večeru ili šetnju, ima pozitivan efekat na njihov odnos, ali ne i vreme kada se nalaze u istoj prostoriji. Partneri mogu imati različite ideje o kvalitetnom slobodnom vremenu i stoga je važno da razgovaraju o ovome, koliko žele da imaju zajedničkog slobodnog vremena i kako žele da ga provode. Takođe, pre braka je zaista važno razgovarati o tome koliko vam je potrebno zajedničkog slobodnog vremena, a koliko individualnog slobodnog vremena, koje ćete provoditi bez svog partnera, sami ili sa drugim ljudima. Ponekad se dešava da ove potrebe partnera nisu usaglašene i stoga je važno posvetiti im pažnju i otvoreno komunicirati o njima, kako kasnije ne bi nastale nesuglasice i nezadovoljstvo u partnerskom odnosu.\nJoš jedno od polja koje se menja stupanjem u brak jesu finansije. Kao i kod drugih oblasti, i u ovoj partneri unose neka iskustva iz porodica iz kojih potiču. Nekima je potpuno prirodno da svako ima svoj novac, dok je onima koji potiču iz porodica gde su finansije bile zajedničke to veoma čudno i pomalo neprihvatljivo. Razne su opcije koje mogu postojati pri upravljanju finansija, od posebnog novca, preko dela koji je zajednički i dela koji je samo vaš, do potpuno zajedničkog novca. Razgovor o ovome, kao i tome ko upravlja finansijama, šta su finansijski planovi i prioriteti, takođe je jedan od onih koje je potrebno obaviti pre stupanja u brak. Takođe, neretko se dešava da problem može nastati kada novac ima različitu vrednost i značenje za svakog od partnera, te zapravo dolazi do nerazumevanja između njih. Upravo zbog toga važno je razgovarati o tome, pokušati da jasno iskažete svoje potrebe i planove, ali i da razumete partnerovu stranu i postignete dogovor sa kojim ste oboje ok.\nAUTOR TEKSTA: Jovana Jestrović\nPosted in Blog and tagged brak, partnerska psihoterapija, partnerski odnosi, partnersko savetovanje, predbračni odnosi, predbračno savetovanje.\n← Obuka za realizaciju PROGRAMA PODRŠKE…\nObuka VRTIĆ KAO SIGURNA BAZA:… →


Prelević: Evroparlamentarci potvrdili da u Srbiji nema slobodnih i poštenih izbora\nBeta 8. septembra 2021. 14:25\nČlan Skupštine slobodne Srbije advokat Božo Prelević izjavio je danas da je dokument evroparlamentaraca o izbornim uslovima poziv opoziciji da samookupljena može da se izbori za narušena osnovna prava garantovana Ustavom i zakonom.\nPrelević je agenciji Beta kazao da platforma evroparlamentaraca detaljno ukazuje šta bi sve trebalo da se promeni kako bi predstojeći izbori u Srbiji bili slobodni i pošteni.\n„Sve što je navedeno u dokumentu poslanika Evropskog parlamenta već postoji u ustavnim i zakonskim kategorijama koje se, nažalost, ne poštuju. Ovaj dokument potvrdjuje da se izbori u Srbiji održavaju uz kršenje Ustava i zakona“, ocenio je Prelević.\nPo njegovim rečima dokument evroparlamentaraca ukazuje i da mediji, pre svega javni servisi i televizije s nacionalnom frekvencijom, neprofesionalno obavljaju svoj posao.\n„Dokument ukazuje i da Regulatorno telo za elektronske medije (REM) ne radi svoj posao, zapravo da članovi REM-a primaju platu samo da ne bi postupali u skladu sa zakonom. Ne postoji jači monitoring o tome da izbori nisu ni pošteni ni u skladu s Ustavom i zakonom od ovoga što su evroparlamentarci napisali u platformi“, istakao je Prelević.\nNa pitanje Bete kako bi opozicija trebalo da odgovori na predlog poslanika Evropskog parlamenta, Prelević je kazao da pre svega mora da bude jedinstvena oko izbornih uslova.\n„Opozicija ima dve mogućnosti – da bude jedinstvena ili da nastavi da solira. Ona opozicija koje neće da predstavlja alternativu vlastima, zapravo nije opozicija. Dakle, oni koji neće da se okupe kako bi se zajedno izborili za poštene i fer izbore, izgubiće svaku podršku kod gradjana“, naglasio je član Skupštine slobodne Srbije.\nPrelević je zaključio da će se na osnovu narednih koraka opozicionih stranaka, povodom dokumenta evroparlamentaraca, videti njihova respektabilnost.


Vesti - Izgradnja kapaciteta NVO za obezbeđivanje prava na formalno obrazovanje migranata/izbeglica\nIzgradnja kapaciteta NVO za obezbeđivanje prava na formalno obrazovanje migranata/izbeglica\nNa radionici održanoj 9. i 10. februara jedna od tema o kojoj su učesnici diskutovali bio je minimalni set informacija koje je moguće prikupiti tokom svakodnevnih aktivnosti u kampu, a koje mogu da pomognu u pravovremenom reagovanju na propuste u ostvarivanju prava na obrazovanje.\nUčesnici su izdvojili oblasti/pitanja od značaja koja su važna i moguće ih je prikupljati redovno od dece i roditelja. U skladu sa dogovorom sa radionice, dole naveden predlog se šalje svim članicama mreže na komentare i nakon konačne verzije, uz saglasnost koordinatora mreže, predlog seta indikatora bi se poslao kao preporuka svim NVO aktivnim u centrima.\nPredlog je da osobe koje u centrima rade sa decom i porodicama u okviru neformalnih edukativnih aktivnosti ili zaštite dečijih prava na nedeljnom nivou ili prema potrebi sa decom i roditeljima razgovaraju o dole navedenim pitanjima. Ako odgovori ukazuju na to da je potrebna intervencija, organizacija bi trebalo da o tome obavesti školsku upravu i mentora (na kraju dokumenta su kontakti mentora pri školskim upravama).\nPreporuke za ostvarivanje saradnje sa roditeljima/starateljima u cilju kvalitetnije podrške formalnom obrazovanju dece migranata


Državni tajnik Središnjeg državnog ureda za Hrvate izvan RH Zvonko Milas primio izaslanstvo HKD-a Napredak\nZdravko Mamić graditi će sportski centar u Ravnom\nTrump zbog napada na Siriju Turskoj nametnuo sankcije, ali joj i dalje prodaje oružje\nStravičan slučaj višestrukog grupnog silovanja kod Zadra - silovatelji pušteni da se brane sa slobode\nKatalonski separatisti proglašeni krivima; ogorčeni građani blokirali Barcelonu u znak podrške svojim političarima\nObjavljeno Subota, 21 Rujan 2019 00:37\nOn je, nakon sjednice Predsjedništva SDS-a u Istočnom Sarajevu, kazao da će predstavnici te stranke sutra prisustvovati sastanku predsjednika Republike Srbije Aleksandra Vučića s liderima parlamentarnih stranka iz Republike Srpske.\n''Stav Srpske demokratske stanke (SDS) je da se situaciju u Bosni i Hercegovini ne treba podgrijavati i stvoriti neizvjesnost u društvu, jer blokade i produbljivanje krize predstavljaju prijetnju miru i stabilnosti u BiH'', izjavio je danas predsjednik te stranke Mirko Šarović. On je, nakon sjednice Predsjedništva SDS-a u Istočnom Sarajevu, kazao da će predstavnici te stranke sutra prisustvovati sastanku predsjednika Republike Srbije Aleksandra Vučića s liderima parlamentarnih stranka iz Republike Srpske.\n''Ići ćemo na sastanak i smatramo da se kroz dijalog treba čuti i naše mišljenje o trenutnoj situaciji u BiH i vjerujemo da će to biti tema koja će dominirati. Mi mislimo ta je to vrlo važno, jer su sve informacije prema Beogradu i predsjedniku Vučiću do sada uobičajeno išle jednosmjerno i smatram da je to dobra prilika da mu svoja razmišljanja i viđenja situacije prezentiramo i mi iz SDS'', naveo je Šarović u izjavi novinarima. Govoreći o neposrednom povodu ovog sastanaka, Šarović je podsjetio da je SDS iznio jasan stav da je deklaracija SDA dokument koji je za svaku osudu.\nRekao je i da će sastanak u Beogradu biti prilika da se kaže da ovo nije jedina ovakva deklaracija i da je sličnih dokumenta u BiH bilo i ranije. ''Takve deklaracije su donosile i druge političke stranke i one su obično dolazile u neko predizborno vrijeme kako bi se na osnovu njih pridobili birači. Od važnih političkih stranka samo SDS nije izlazila s takvim dokumentima i taj podatak ćemo iznijeti na sutrašnjem sastanku s predsjednikom Vučićem'', kazao je lider ove stranke. Najavio je da se na sljedećoj sjednici Glavnog odbora SDS-a očekuje imenovanje njegovog zamjenika, kao i članova Izvršnog odbora ove stranke.


Macura: Organizovala sam protest zbog lošeg položaja majki a ne zbog politike – NovostiDana.rs\nPoslanica Pokreta centra Tatjana Macura negirala je danas tvrdnju šefa poslaničke grupe Srpske napredne stranke (SNS) Aleksandra Martinovića da su političke partije organizovale protest majki, trudnica i porodilja ispred Vlade Srbije i navela da je to učinila ona isključivo sa ciljem da se izmeni Zakon o finansijskoj podršci porodicama sa decom u delu koji otežava njihov položaj.\nNa konferenciji za novinare u Skupštini Srbije, Macura je rekla da ona poseduje i dokument da je inicirala održavanje tog skupa i da je, takodje, organizovala i obezbedjenje, zbog čega je naročito zadovoljna zbog toga što je protest protekao mirno i dostojanstveno, „bez ružne reči i pominjanja bilo koje partije i političke organizacije“.\n„Niko drugi nije organizovao taj skup niti bilo ko stoji iza njega osim majki, trudnica i porodilja“, rekla je ona.\nŠef poslaničke grupe SNS Aleksandar Martinović nazvao je juče protest trudnica i porodilja nezadovoljnih Zakonom o finansijskoj porodici sa decom protestom pojedinih stranaka i nevladinih organizacija protiv Vlade Srbije.\nOn je tokom rasprave o izmenama Zakona o penzijskom i invalidskom osiguranju rekao da su „inspiratori protesta oni koji se mnogo ne brinu ni za žene ni decu ni demokratsku budućnost Srbije“.\nMacura je navela da je skup održan jer aktuelne odredbe stavljaju tu populaciju u težak položaj i ponovila da je učestvovala i u pisanju predloga izmena tog zakona.\nPrema njenoj oceni, zakonodavac bi trebalo da smanji sa 18 na 12 meseci period u kojem se računa prosečna zarada porodilja pre odlaska na bolovanje, baš zbog toga što žene u reproduktivnom dobu teško dolaze do stalnog posla i veoma često rade tako da su nevidljive za sistem.\nOna se založila i za to da svim ženama bude obezbedjena nadoknada od najmanje minimalne zarade, jer su dosadašnje nadoknade koje su u pojedinim slučajevima bile u rasponu od 1.000 do 3.000 dinara apsolutno uvredljive.\nMacura je rekla i da se zakonom loše tretiraju i majke preduzetnice, majke koje imaju decu sa invaliditetom i poljoprivredne osiguranice.\nOna je dodala da je dobro što je odlučeno da se pomogne porodicama koje se odluče na treće i četvrto dete ali da bi zakonom trebalo da budu obuhvaćene i porodice koje su se na taj korak već odlučile.\n„Novca u budžetu ima, ali se on loše rasporedjuje. Može da se prebaci sa viška administracije, sa komercijalnih usluga fontana, novogodišnje rasvete u septembru ili od milijardi dinara koje se troše na održavanje neprofitabilnih preduzeća“, rekla je ona.\nIstraživači: Osumnjičeni za trovanje Skripalja je pukovnik GRU


Članovi Vlade Kantona Sarajevo do srijede moraju podnijeti ostavke – Klik Jajce\nNakon što je Skupština Kantona Sarajevo 29. januara sa 18 glasova “za” i 15 “protiv” izglasala nepovjerenje Vladi Kantona Sarajevo, članovi Vlade trebaju do 5. februara podnijeti ostavke.\nOsamnaest zastupnika Skupštine Kantona Sarajevo prošle sedmice je izglasalo nepovjerenje Vladi koju je predvodio premijer Edin Forto (Naša stranka).\nMirza Čelik (SDA), koji je na jednoj od sjednica koju je održala nova većina predvođena SDA izabran u rukovodstvo Skupštine KS, trebao bi u narednom periodu biti izabran za predsjedavajućeg tog zakonodavnog tijela. On bi na ovoj funkciji trebao zamjeniti Danijelu Kristić (NiP).\nObjava Članovi Vlade Kantona Sarajevo do srijede moraju podnijeti ostavke pojavila se prvi puta na Jajce Online.\nRelated Topics:ČlanovifeaturedJajce OnlinekantonamorajuostavkepodnijetiSarajevosrijedeVlade\nZmaj nema ništa protiv: Dinamo i dalje spreman ustupiti Izeta Hajrović…


Budućnost večeras u "Morači" traži novi trijumf u Ligi šampiona :: Rukomet\nBudućnost večeras u "Morači" traži novi trijumf u Ligi šampiona\n19.10.2019 07:24 > 00:07 | Postavio/la: Bojan Šuković\nBudućnost može puno ove sezone u Ligi šampiona i to mora da pokaže protiv rumunske ekipe Ramniku Valčee pred svojim navijačima, kazala je desno krilo Jovanka Radičević. Crnogorski i rumunski šampion odigraće danas u 19 sati u Sportskom centru ''Morača'' utakmicu trećeg kola Lige šampiona.\n„Imala sam priliku prošle sezone da igram sa njima više puta i znam o kakvoj je ekipi riječ. Utakmica će biti teška, jer su to igrači koji će, bez obzira na poraz od Bresta, uraditi sve da nas pobijede. Vjerujem u svoju ekipu, dobro se spremamo i znamo šta možemo da očekujemo od njih“, kazala je Radičević.\nBiće to duel timova koji imaju polovičan učinak nakon dva kola elitnog takmičenja. Budućnost je na startu pred svojim navijačima izgubila od Bresta, dok je u drugom kolu u gostima pobijedila Bitighajm.\nPodgorički i klub iz Valčee do sada su odigrali deset međusobnih duela, a oba su ostvarila po pet pobjeda. Posljednje međusobne duele, crnogorski i rumunski šampion odigrali su u sezoni 2011/12 u kojoj je Budućnost osvojila prvi trofej Lige šampiona.\nDuel u dvorani ''Morača'' počeće u 19 sati.